text:
Tur e markthallen y kioskeronan lo keda cu nan derecho riba waf
Minister Benny Sevinger:
Gobierno simplemente lo drecha e lugar y organiz’e!!
ORANJESTAD (AAN): DIARIO tin entendi cu tin un stichting “Rancho” cu a worde lanta pa defende interes di e piscadornan di e area di Rancho. Minister Benny Sevinger a duna di conoce den entrevista cu DIARIO cu e ta desea e fundacion aki tur clase di exito. A señala cu e fundacion aki lo mira no solamente pa e piscadornan di Rancho pero tambe pa loke ta trata e parti cultural, di infrastructura, convivencia den e bario.
Gobierno a haya invitacion pa dialuna awor pa asisti na un presentacion. E ta kere cu esey ta e caminda cu barionan tin cu cana. Uni, lanta un fundacion y mira pa e porvenir di e barionan, a bisa.
Gobierno tey pa defende accionnan cu e piscadornan tuma, e enfatiza. “Conta cu mi como un legitimo ranchero den unda cu mi por yuda, cu nos lo tey pa yuda”. Papiando di waf chikito a puntra e mandatario mesora kico nan intencion ta como gobierno pa cu e kioskonan riba waf.
El a laga sa cu e parti aki ta bay wordo drecha.
Na e momento aki tin dos opcion riba mesa, a bisa. Un ta cu un fundacion nobo ta bay tuma over pa drecha y atende cu e huur cu hendenan tin cu bay paga of esaki lo bay wordo poni na man di APA cu lo ta esun cu lo bay tuma over e teritorio y traha e desaroyo nobo y yega na un contract cu tur cu ta eyriba, a expresa.
Tur hende cu ta eyriba, pa no tin malcomprondemento, tur e markthallen y e kioskeronan cu tey ta keda cu nan derecho. Gobierno simplemente lo drecha e lugar, organize y bin cu un maneho unda cu nan por bende mas. Turista y local lo por yega den un area dib artesania cu por wordo usa pa promove Aruba y cumpra un regalo pa hiba bek na nan pais, a splica.
Esey ta e intencion y gobierno ta trahando riba dje. Den corto plazo lo presenta e mapanan pa e construccion cuminza, e mandatario a señala.


c: text/html

text:
WILLEMSTAD ‚Äď Sentro di Kurason di SEHOS a drentando su di dos fase di operashon i ta kasi kl√° pa kumins√° atra√© pash√®ntnan den eksterior. Na januari 2014, ‚ÄėHartcentrum‚Äô di K√≤rsou a habri. Hartcentrum Cura√ßao ta forma parti di e sekshon di kardiologia di Sint Elisabeth Hospitaal (SEHOS) i ta enfok√° riba akohida i tratamentu di pash√®ntnan ku ta sufri di kurason.
Sentro di Kurason Kòrsou a resultá un alternativa importante pa pashèntnan ku mester biaha pa eksterior pa tratamentu. Ademas e gastunan di gobièrnu pa manda hende afó pa risibi tratamentu pa kurason a baha.
Sam de la Fuente ta papia ku Dulce Koopman
ORANJESTAD ‚ÄĒ E companianan local di aviacion Aruba Airlines y Insel Air a cuminsa haya pago di parti di nan entrada for di gobierno di Venezuela. Autoridadnan di e pais tambe a compromete nan mes pa paga e resto di placa cu falta.
Segun informe lo tin un ausente riba e lista di companianan cu ta haya nan cen y esaki lo ta Tiara Air. Director y propietario Alejandro Muyale no kier confirma ni desmenti cu su compania no a haya placa. Unico declaracion cu e kier duna ta cu 'cos ta mustrando bon' y si otro companianan ta hayando nan placa paga, no tin motibo pakico esaki lo no tin cu pasa cu Tiara Air.
WILLEMSTAD - Tin interes eksplosivo pa e Kompetensha pa Lesa pa Mucha ku Servisio di Guia Edukashonal di Korsou (SGE) ta organisa tur ana. E di 16 edishon dje kompetensha ku a tuma luga djasabra ultimo na K-Center na Brievengat ta proba esaki.
E interes hopi grandi di muchanan pa lesa pa otro tende ta un indikashon pa SGE, ku a bira tempu pa adapta e kompetensha i inklui dosentenan tambe aktivamente den e konkurso. E ana aki atrobe e popular 'yell', ku ta e gritu di estimulo na e finalistanan.
Dulce Koopman tabata presente na e kompetensha
KRALENDIJK ‚Äď Sindikato di polis NAPB-BES no ta p√®rd√® kurashi i ta sigui lucha kontra e harmonisashon di salario ku a propon√©. Ainda Rijksdienst Caribisch Nederland (RCN), do√Īo di trabou di amtenar na Boneiru, Sint Eustatius i Saba, no a logra sera un akuerdo di cao kolektivo ku e b√≤ntnan.
Djabièrnè mèrdia un grupo di polis a marcha pa ofisina di RCN. Den un karta e sindikato di polis ta pidi mas tempu pa sigui negoshá. Parse ku NAPB-BES ta e uniko bònt ku mester bòltu bela ainda.
KRALENDIJK ‚Äď Na Boneiru solamente 12 porshento di persona ku derecho di voto a bai vota, Inofishalmente ya ta konos√≠ ku e lista ‚ÄėIK Kies voor Eerlijk‚Äô (Mi ta Skohe pa Honesto) a ha√Īa mayoria di voto.
Na Boneiru 1.349 persona a bai vota di e total di 11.225 persona ku derecho di voto. 1.277 (11.4 porshento) a vota ku voto bálido. Na Hulanda e resultadonan preliminar di kada partido ta konosí pa medio di investigashon, e asina yamá exit polls. Na Boneiru, Saba i Sint Eustatius no a tene exit polls.
Belkis Osepa ta papia ku Irma de Graaf
KRALENDIJK ‚Äď Dos pipita di bonerianu ta kana yega sentro elektoral na Kas di Hubentut Jong Bonaire pa tira nan voto pa elekshon oropeo. No solamente na Hulanda, sino tambe na Boneiru ta dif√≠sil pa entusiasm√° hende pa Oropa.
Na Boneiru 11.229 persona por vota pa e kandidatonan pa parlamento oropeo. Te diesdos or un 250 hende a vota den un di e tres sentronan elektoral na Boneiru.
ORANJESTAD ‚ÄĒ Partido CDA a resulta di ta e partido ganador na Aruba pa loke ta eleccion pa Parlamento Europeo cu a tuma luga ayera y antayera. Cu un total di 313 voto, di cual 264 a bay pa e hoben Curasole√Īo Marc Frans nan a logra e resultado mas grandi. Ik Kies Voor Eerlijk cu Rudy Lampe riba lista a logra haya 249 voto, di cual 247 a bay pa Lampe mes.
D'66, cu hunto cu CDA a logra e miho resultado, a yega na un total di 110 voto na Aruba. PVV a haya 21 voto, mescos cu GroenLinks cu a combina lista cu PvdA cu a haya 59 voto. VVD a haya 32 voto, mientras cu SP a logra haya 16 voto, mescos cu Christen-Unie/SGP cu a combina lista cu CDA.
WILLEMSTAD ‚Äď E palunan i matanan kantu di kaminda di outo ku mester sirbi pa mehor√° seguridat den tr√°fiko ta mal manten√© of sin mantenshon. Ademas ora planta palu nobo ta usa palu robes.
Openbare Werken (OW) di ministerio di Trafiko, Transpòrt i Planifikashon Espasial ta responsabel pa e palunan i matanan ku a planta kantu di kaminda. Nan ta pertenesé na e mobilario di kaya i no ta mira nan komo parke ku servisio di parke di LVV di ántes mester kuida.
WILLEMSTAD ‚Äď ‚ÄúE luga ta manera un pueblo chik√≠‚ÄĚ, direktor Charette Pinedo ta bisa mientras ku e ta kana riba e tereno di Justitiele Jeugdinrichting Cura√ßao (JJIC, √°ntes GOG). E ta mustra e diferente paviyonnan ku tur no ta okup√° pasobra simpelmente no tin personal. Na JJIC ya ta a√Īanan kaba ku nan mester yuda kurpa ku loke tin, mientras ta manera ku e kantidat di h√≥ben ku ta desvi√° for di bon kaminda ta oument√°.
For di tempu ku el a lanta na 1949 e intenshon di JJIC ta di re-eduk√°. For di introdukshon di e Kodigo Penal nobo e medida PIJ (pa pone h√≥ben den un institushon) ta na vigor. Esaki ta enser√° ku den un temporada mas k√≤rtiku mester maneh√° e h√≥bennan mas intensivo. ‚ÄúEsaki ta pone un preshon enorme riba e instansha ku mester ekonomis√° i traha ku m√©nos medio‚ÄĚ, Pinedo ta bisa.
WILLEMSTAD ‚Äď ‚ÄúBon mir√° Ian lo no a biba largu‚ÄĚ, su mama Helena Ruiz-Perreira ta konta. ‚ÄúPor fin e ta bai bon i aktualmente e tin nuebe a√Īa di edat. Mentalmente e ta algun a√Īa mas h√≥ben.‚ÄĚ Ian ta un mucha h√≤mber siegu ku probablemente ta outista. E tin gana di si√Īa pero no tin niun instansha kaminda e por sigui ense√Īansa.
Mucha ku ta siegu i ku tin un h√®ndik√®p mental tambe na K√≤rsou ta pasa den difikultat. ‚ÄúE muchanan aki no por partisip√° na ense√Īansa regular ni tampoko na ense√Īansa speshal‚ÄĚ, manager di kuido na Pro Bista, Jumarie Chap, ta bisa.

robotstxt: allowed

filter: keep


text:
Relato 1: Dios Ta Kuminsá Kreashon
TUR e bon kosnan ku nos tin ta bini di Dios. Dios a traha solo pa e duna nos klaridat di dia, i el a traha luna i strea pa nos por tin un poko klaridat anochi. I Dios a traha tera pa nos biba riba dje.
Pero solo, luna, strea i tera no tabata e promé kosnan ku Dios a traha. Bo sa kiko el a traha promé? Promé Dios a traha personanan manera su mes. Nos no por mira e personanan ei, meskos ku nos no por mira Dios. Tal personanan ta ser yamá angel den Beibel. Dios a traha angel pa nan biba serka dje den shelu.
E promé angel ku Dios a traha tabata masha spesial. E tabata e promé yu di Dios i el a traha huntu ku su Tata. El a yuda Dios traha tur otro kos. El a yuda Dios traha solo, luna, strea i tambe nos tera.
Kon tera tabata na e tempu ei? Na prinsipio ningun hende por a biba riba tera. Tabatin solamente un laman grandi di awa tapando tur e tera. Pero Dios tabata ke pa hende biba riba tera. P’esei el a kuminsá prepará kosnan pa nos. Kiko el a hasi?
Wèl, promé e tera tabatin mester di klaridat. P’esei Dios a hasi splendor di solo lusa riba tera. El a hasi esei di tal manera ku tabatin anochi i tambe di dia. Despues Dios a pone tera subi mas haltu ku awa di laman.
Na prinsipio no tabatin nada riba tera. El a parse e plachi ku bo ta mira ei. No tabatin flor ni palu ni bestia. Ni sikiera tabatin piská den laman. Dios tabatin ku hasi hopi trabou mas pa e tera bira realmente bunita pa bestia i hende por biba riba dje.
Jeremias 10:12; Kolosensenan 1:15-17; Génesis 1:1-10.
Pregunta
- Di unda tur kos bon a bini? Bo por duna un ehèmpel?
- Kiko ta e promé kos ku Dios a krea?
- Dikon e promé angel tabata spesial?
- Splika kon tera tabata na prinsipio. (Wak e plachi.)
- Kon Dios a kuminsá prepará tera pa bestia i pa hende?
Preguntanan adishonal
- Lesa Jeremias 10:12.
Ki kualidatnan di Dios nos ta mira den su kreashon? (Isa. 40:26; Rom. 11:33)
- Lesa Kolosensenan 1:15-17.
Ki papel Hesus a hunga den kreashon, i ki efekto esei mester tin riba e manera ku nos ta pensa tokante dje? (Kol. 1:15-17)
- Lesa Génesis 1:1-10.
Kon tera a yega na eksistí? (Gén. 1:1)
Kiko a sosodé riba e promé dia di kreashon? (Gén. 1:3-5)
Splika kiko a sosodé riba e di dos dia di kreashon. (Gén. 1:7, 8)


text:
Mucha muher condena na 2 luna di prison condicional pa maltrato
ORANJESTAD (AAN):– E mucha muher L. ta wordo acusa di hunto cu un of otronan riba caminda publico a comete violencia contra un otro mucha muher. L. a wordo condena pa 2 luna di prison condicional cu 100 ora di trabao comunitario. Ta asina cu e mucha muher L. a scop su victima den cara durante un pelea cu e victima. Mester remarca cu e mucha muhernan di awendia ta bringa mescos of pio cu e mucha hombernan riba caya.
Na Merca un mucha muher por poco a perde su bida na man di un mucha homber pasobra el a manda mensahe indebido cu a hurt e sentimentonan di e mucha homber cu tabata frei cu su amiga.
E amiga aki tabata fia su telefon pa chat cu e mucha homber en cuestion. E victima a ricibi slanan di tal indole cu a afecta su cerebro y mester a siña papia, cana y usa su mannan en efecto e mester a siña tur cos di nobo.
Ministerio Publico den hopi caso ta exigi castigonan condicional di prison combina cu X cantidad di ora di trabao comunitario.


text:
Rotonde Riba L.G. Smith Boulevard Inaugura pa Temporada di Fin di Aña
Ambiente di Pasco na Aruba a cuminsa na Madiki y Eagle
ORANJESTAD(AAN):Dialuna anochi a inaugura e adornonan di Pasco na e rotonde riba L.G. Smith Boulevard na altura di Wendy’s. Cu luz y decoracionnan di Pasco, e temporada di fin di aña a drenta den ambiente na Aruba.
Bou tono y ritmonan musical di Gaita Talentosos, e rotonde a haya un toke navideño unico pa e temporada aki. Prome Minister Mike Eman a tuma tempo un rato for di su schedule, cu na e oranan ey ainda tabata hopi druk, pa forma parti di e celebracion aki.
Programanan di Pasco manera “Na Drempel di Fin di Aña” tabata t’ey transmitiendo ‘Bibo’, hunto cu noticiero di ATV y tambe programanan radial di Canal 90 y La Mania.
E decoracionnan tabata trabou di hobennan di e bario, cu ayudo y sosten di e team di BoBario y ASTEC a tuma na riba cuenta pa facilita e structura y luznan riba e rotonde. Stefani Rojas a splica cu nan a traha durante di vakantie di october y tambe varios diasabranan di e luna pa por a caba cu e decoracionnan.
E ta splica cu nan a haci uzo di materialnan reciclabel basa riba un idea cu nan a wak riba internet. Despues cu e la cende e luznan, Prome Minister a splica cu esaki ta prome di 16 rotonde cu lo bay wordo decora di e manera aki rond di Aruba.
”E intencion ta,” segun Prome Minister Eman, “cu nos ta bin enfocando riba creacion di un ambiente di comunitarismo atrobe den nos pais, un ambiente caminda e sentido di participacion, di convivencia, hoben y grandi, rico y pober, tur ta duna un contribucion pa un Aruba por bira un Aruba cu nos tur por sinti cu ta ofrece nos e calidad di bida cu nos ta desea.
Nos kier e union ey bek, nos kier a cooperacion ey bek den nos pais y mas miho nos no por a lag’e resalta riba e inicio di e ambiente di Pasco.” Sra. Reina Maduro, bisiña den Madiki, a splica, cu e ta masha contento y orguyoso cu e tipo di iniciativanan aki den barionan.
E expresion aki tabata un tipico di un y tur presente e anochi aki. E sentido, cu eventonan asina, cu ta basa riba cooperacion y participacion di hendenan di bario, ta trece e ambiente festivo y bunita di fin di aña.


text:
ORANJESTAD(AAN): Diahuebs 14 di mei anochi na Radisson Resort Aruba , e compania di inovativo di construccion, VIPAP, a hasi su introduccion y presentacion na Aruba, cu un asistencia sumamente remarkable, ya cu a ricibi hopi mas persona cu lokual a ser spera.
Un grupo impresionante di Ingeniero, Arquitecto, Contratista, Inversionista, varios compania di y Real Estate y Prensa a ricibi muestra y informacion di e sistema “ Patenta” di construccion VIPAP. Presente tambe tabata varios Parlamentario, alto funcionarionan di obras publicas y directiva di Banconan local.
ORANJESTAD(AAN):—E detencionnan cu a cay mainta no tabata un sorpresa pa autoridad. E grupo cu a keda deteni ta net un grupo cu tabata wordo vigila masha dia caba pa nan accionan di ladronicia desmantelando autonan.
Hopi caso tabata tin registra y recherche tabata siguiendo e grupo aki di cerca pero kier a pone man riba nan na e momento oportuno pa asina tin un cos completo.
Cu e caso di tiramento na Noord e ekipo di polis a haya nan mes obliga di move rapidamente pa cuminsa haci mas detencion y drenta casnan.
ORANJESTAD (AAN): Esaki ta un raportahe exclusivo cu DIARIO a logra na Caracas. Un fashion show di Actores y TV Celebrities, e show tabata yama “Los Glamorosos Años 80″.
Entre nan tabata; Tatiana Capote, Gilberto Corea,Guillermo Gonzales. Anita Vivas, Ex Miss Mundo Astrid Carolina Herrera, Eva Zissu, Luigi Ratino. Presentadora di show tabata e conocida actriz Belen Marrero. E show tabata dedica pa aporta na Fundacion di Cancer di Pecho.
Maquillador pa e actornan tabata Ernesto Lopez, conosi na Aruba pa su trabao cu diferente Miss y Modelonan Local.


text:
Archivo di December, 2010
Segun Banco Central
ORANJESTAD (AAN)* Banco Central ta conclui den su boletin di e di tres trimester di 2010 cu, basa riba indicadornan disponibel, Aruba a experiencia un reduccion den e actividadnan comercial den e trimester bao revision. Na e momento aki ta estima un contraccion economico di 3,7% pa henter e aña.
Pa 2011, e economia ta proyecta di recobra forsa atrobe cu un tasa di crecemento di 9,0%, bao di e condicion cu erefineria lo ta bek den full operacion for di comienso di e aña, manera cu a wordo anuncia recientemente door di Valero, y cu e projecto di Ritz Carlton lo desaroya cu mas rapidez. Un riesgo mayor na e proyeccion positivo di nos economia ta cu e economia mericano lo por sigui presta den un forma sub optimal durante 2011 tambe.
ORANJESTAD (AAN)—Ayera manta algo despues di 8 or mi a haya yamada for di Hulanda. “Juby, The Dancer gone!!” Mi a puntra mes ora: “you mean Bobby?” y e contesta tabata : “yes Roberto ……, in Rusia!”
E ora ey mi a wordo informa cu Roberto “Bobby” Alfonso Farrell a muri durante su gira na Rusia den e ciudad St. Petersburg.
Mi pensamento a bay bek pa e teenager cu tabata gusta balia den bar di boy den Bernhardstraat cu despues a bira Rising Dragon.
ORANJESTAD(AAN)– Ayera anochi por a nota un cara completamente otro, como si fuera fin di 2010 a bolter 180 grado pa yama bon bini na 2011.
Tur esnan presente a duna otro man, braza otro y bebe champaña pa bisa e aña ayo despues di e reunion cu a aproba varios cambio di ley ayera.
Booshi Wever cu Edison Briesen ta keda y Nel Oduber ta evalua su paso
ORANJESTAD(AAN)–Ayera merdia a bira conoci cu tanto Sr. Booshi Wever como Sr. Edison Briezen ta keda den parlamento, mientras cu Sr Nilo Swean si a anuncia di lo retira y por spera su documentacion relaciona cu retiro e dianan aki.
Ayera a trata e cambio di diferente ley cualnan a pasa cu 13 voto na fabor, esta di fraccion di Avp y di Sr.Andin Bikker.
pa huy di intrusonan misterioso arma
ORANJESTAD.(AAN); Patruya di San Nicolas den oranan di marduga a wordo instrui pa bay na un cas situa na Savaneta pa atende un persona herida.
Patruya na yegada a haya ambulans caba na e direccion y e homber victima di inicialnan H.F.H.
Polis a papia cu e homber H. cu a declara cu e tabata drumi y na dado momento el a spierta direpiente ora el a scucha un hende na su porta di camber.
ORANJESTAD (AAN): Manera costumber, esaki ta e mensahe di fin di aña di Prome Ministro, mr. Mike Eman:
“Nos ta na final di un aña cu tabata masha importante mes den progreso di nos pais.
Trahando hunto, deliberando hunto riba futuro di nos pais, nos a cuminza pone tur hende mira den mesun direccion, di kico nos tin cu haci pa nos logra un mihor Aruba pa un y tur.
Melvin Tromp
Fraccion di MEP no a sostene esaki
ORANJESATAD (AAN)* Segun parlamentario pa e fraccion di AVP den parlamento, sr. Melvin Tromp a duna di conoce cu e ta contento cu awendia tin alrededor di 2 mil trahador laborando den e refineria. Tabata na final di mei cu parlamento a aproba e settlement agreement aki sin sosten di MEP. E refineria ta den e ultimo fase pa restart y asina por bisa cu ta stimula e economia di Aruba mirando su rol den esaki.
Pa loke ta call dealers esaki a pasa pa pasado algo cu parlamentario Ady Thijsen a señala pero cu su fraccion no a sostene den parlamento momento cu a pasa e cambionan di ley pa evita cu abuso ta sigui wordo haci cu yiunan di tera.
Andy Lee
ORANJESTAD (AAN)* Cu e aprobacion di ley di AOV tin 5 cambio cu a keda aproba segun parlamentario Andy Lee. Por ehemplo e pensioen toeslag ta wordo cambia di zuiver inkomen pa basa esaki riba onzuiver inkomen, pa asina percura e entrada.
Cu aprobacion di ley aki 35 miyon florin lo haya pa yuda e fondo na 2011.
Drs. Andy lee
Si no haci nada
ORANJESTAD (AAN)* Recientemente a trata den parlamento e leynan pa ahusta y pa garantisa e fondo di pensioen di AOV, drs. Andy Lee a remarca.
E asunto di AOV ta importante y complica, na unda cu e financiamento ta dificil y ta un reto hopi grandi. For di 2002 caba SER a notifica cu e fondo aki tin un reto grandi mirando cu e poblacion di Aruba ta enbehece y cu un parti grandi di e poblacion lo bay haci uso di e fondo aki y cu mester tuma precausion pa salvaguardi e fondo aki cu e recomendacionnan cu SER a pone riba mesa. Sinembargo e gobierno anterior no a haci net net nada.
Parlamentario sra. Lorna C. Jansen-Varlack
ORANJESTAD(AAN): Ta falta un par di dia pa Aña 2010 caba y nos tur ta den gran espera di aña 2011. Si nos mester wak atras y evalua con aña 2010 a bay nos por bisa cu tawatin hopi desaroyonan positivo pa e pais aki aunke cu Aruba y tur e paisnan rond mundo ta pasando den temponan difisil financieramente.
Parlamentario drs. Lainda Kemp-Westerhof
ORANJESTAD(AAN)–Parlamentario Lainda Kemp-Westerhof a menciona cu den e dianan di fiesta aki ta hopi importante pa tuma un rato di tempo pa reflexiona, wak atras y observa tur cos cu 2010 a trece, e cosnan bon y e cosnan malo, pa asina fortalece bo mes como ser humano pa sigui pa futuro.
Gradici Señor pa tur cos y pidie ilumina cada hogar y famianan, nos amistadnan, nos muchanan, nos grandinan, esnan cu ta pasando un periodo dificil sea pa motibo di salud o financiero y tur cos cu ta rondona nos. Pidi señor duna nos forza y Consuelo na momento di recorda esnan cu no tey awe mas cu nos.
Minister di Salubridad Publico y Deporte, Dr. Richard Visser:
ORANJESTAD (AAN): “Esaki ta e fin di siman di celebracion, fiesta y alegria y mi kier encurasha nos ciudadanonan pa celebra e cambio di aña aki den grandi. Pero mi mensahe ta pa cuida Boso curpa si”, asina Minister di Salubridad Publico y Deporte, Dr. Richard Visser a enfatisa na momento di desea comunidad un bon cambio di aña. El a bisa cu su deseo ta pa pueblo henter goza hopi durante e celebracion di cambio di aña, pa nan dedica mas tempo posibel na nan sernan keri, pero na mes momento tene cuenta cu e peligernan.


text:
Ced Ride ta sinti su mes halaga di participa den e show folklorico “Concierto ABC”
ORANJESTAD (AAN) – E cantante di Curacao señor Ced Ride, a hiba palabra den conferencia di prensa, relaciona cu e Concierto ABC, cu lo tuma lugar den Cas di Cultura e fin di siman aki.
“ Mi ta sinti mi halaga ora cu sra. Ruby a bay Curacao papia cu mi over di Mi Cutisa, y mi a intercambia cune. Ora cu el a splica mi kico Mi Cutisa su obhetivo ta, mi a splica sra. Ruby cu mi tin un fundacion cu yama ‘Fundacion Ced pa semper’ cu ya tin diescinco aña.
Nos ta traha na bienestar di grandinan y hubentud, y den henter e combersacion, e reflexion riba pakico mi a sugeri pa Aruba, Curacao y Bonaire bin hunto (ABC) ta, simplemente, pasobra den pasado e gobierno di Curacao (Antiyas), a duna mi e encargo na 2001-2001 pa mi organiza y ta e coordinador general di e celebracion di e ‘Festival del Fuego: fiesta del Caribe’ na Santiago de Cuba. En total mi a logra compila 800 miembro entre Aruba, Bonaire, Curacao y Isla Ariba, cu a bay participa den e festival”, sr. Ced Ride a relata.
Señor Ride a agrega cu despues di tres bez cu Antiyas a presenta na e festival menciona, el a wordo entrevista na Aeropuerto, el a declara cu a bira tempo pa cambia e manera pasobra el a realiza cu nos ta hiba divisanan di nos Islanan pafo.
El a agrega cu el a traha cu sra. Eckmeyer den Departamento di Enseñanza y Cultura, na Curacao y el a mustra interes pa e Islanan bin hunto cu su artistanan no riba aspecto di divisa sino de union.
El a mustra cu no solamente nos ta bisiña pero nos tin e bendicion di papia Papiamento cu otro. El a conta un tiki di su version con Papiamento a nace, y a expresa cu como hende creyente cu tin un maximo ser, ta na su lugar pa despues di tanto desaroyo cu nos tin den enseñanza y otro terenonan, para keto un rato na nos mes pasobra nos ta mas cerca cu nos ta kere.
El a referi tambe na e balor di nos folklore, e balor di wals, Dande, tambu, y a puntra ki ora nos ta cuminza duna nos mes e balor aki.
El a subraya cu su presentacion ta folklore cu ta su extracto. Na su 55 aña el a lanta un banda folklorico y a hinca su bida den dje.
E ta skirbiendo y haciendo areglo di obranan original na Papiamento, manera wals, mazurca, danza, tambu, etc. E ta bin cu su banda ta consisti di instrumentonan acustico manera contrabaho, viool, viola, viochelo, mandolin, fluit, guitara, cuarta, etc.


text:
Lès 10
Kon Bo Por Sa Kua Ta e Religion Berdadero?
1. Ta ún religion berdadero so tin?
Hesus a siña su siguidónan kon nan tin ku adorá Dios; e forma di adorá Dios ei ta e religion berdadero. E ta manera un kaminda ku ta hiba na bida eterno. Hesus a bisa: “Poko ta esnan ku ta hañ’é.” (Mateo 7:14) Dios ta aseptá solamente adorashon basá riba e bèrdat ku nos por haña den su Palabra. Hende ku ta adorá Dios asina ta uní den un solo fe.—Lesa Huan 4:23, 24; 14:6; Efesionan 4:4, 5.
2. Kiko Hesus a bisa di hende ku ta pretendé di ta kristian?
Hesus a spièrta ku lo bini profeta falsu ku lo purba korumpí siñansa kristian. Nan ta duna e impreshon di ta adorá Dios, i nan iglesianan ta pretendé di ta kristian. Pero bo por ripará ku nan no ta kristian. Dikon? Pasobra ta e religion berdadero so ta produsí kristian ku ta manifestá bon kualidat i obra ku ta kuadra ku e kaminda kristian.—Lesa Mateo 7:13-23.
3. Kon bo por sa ken ta adorá Dios na e manera korekto?
Laga nos wak sinku aspekto ku ta yuda bo identifiká nan:
Hende ku di bèrdat ta adorá Dios tin rèspèt pa su Palabra. Nan ta hasi esfuerso pa biba segun prinsipionan di Beibel. Pues, e religion berdadero ta distinto for di religion ku ta basá riba idea di hende. (Mateo 15:7-9) Hende ku di bèrdat ta adorá Dios no ta prediká un kos i hasi otro.—Lesa Huan 17:17; 2 Timoteo 3:16, 17.
Hesus su berdadero siguidónan ta onra e nòmber di Dios, esta, Yehova. Hesus a duna hende di konosé e nòmber di su Tata i den e manera ei el a onra e nòmber di Dios. El a yuda hende konosé Dios i a siña nan pidi pa e nòmber di Dios ser santifiká. (Mateo 6:9) Kaminda bo ta biba, kua religion ta hasi Dios su nòmber konosí?—Lesa Huan 17:26; Romanonan 10:13, 14.
Kristiannan berdadero ta prediká tokante e Reino di Dios. Dios a manda Hesus pa prediká e bon notisia di e Reino. E Reino di Dios ta e úniko speransa pa humanidat. Hesus a papia di dje te na su morto. (Lukas 4:43; 8:1; 23:42, 43) El a bisa ku su siguidónan lo a prediká tokante e Reino akí. Si un hende aserká bo pa papia ku bo tokante e Reino di Dios, na kua religion bo ta kere ku e ta pertenesé?—Lesa Mateo 24:14.
Hesus su siguidónan no ta parti di e mundu malbado akí. Bo por rekonosé nan pasobra nan no ta enbolbé nan mes den polítika ni den manifestashonnan di protesta. (Huan 17:16; 18:36) Tampoko nan no ta imitá e kustumber- i aktitutnan perhudisial di mundu.—Lesa Santiago 4:4.
Kristiannan berdadero ta demostrá un amor eksepshonal pa otro. E Palabra di Dios ta siña nan respetá hende di tur rasa i nashonalidat. Aunke religion falsu hopi bes a apoyá guera di e nashonnan abiertamente, kristiannan berdadero ta nenga di hasi esei. (Mikéas 4:1-3) Mas bien, di buena gana nan ta usa nan tempu i rekursonan pa yuda i animá otro hende.—Lesa Huan 13:34, 35; 1 Huan 4:20.
4. Bo por sa kua ta e religion berdadero?
Kua religion ta basa tur su siñansanan riba e Palabra di Dios, ta onra e nòmber di Dios i ta proklamá e Reino di Dios komo e úniko speransa pa humanidat? Kua grupo religioso ta mustra amor pa otro i no ta apoyá guera? Kiko abo ta pensa?—Lesa 1 Huan 3:10-12.


text:
TÓPIKO PRINSIPAL | DI KIKO HESUS TA SALBA NOS?
E Konmemorashon di e Morto di Hesus
—Na Unda i Ki Ora?
Riba e anochi promé ku Hesus a muri, el a instruí su disipelnan pa rekordá òf konmemorá e sakrifisio ku lo el a bai hasi. El a bisa nan: “Sigui hasi esaki na mi memoria.”—Lukas 22:19.
E aña akí, e Konmemorashon di e morto di Hesus ta kai riba djabièrnè, 3 di aprel, despues ku solo baha. Testigunan di Yehova ta invitá abo i bo famia pa bin skucha un diskurso ku lo splika dikon e morto di Hesus ta asina importante i kon abo por benefisiá di dje.


text:
POPO
Awe nochi ta e cos den Joe Laveist Sport Park. POPO ta contento cu tur e discusion cu tabata tin ta tras di lomba y cu awe nochi por pasa den un anochi alegre tranquil sin ningun dolor.
MISS CANADA
ADICTO
Awe entre e potretnan por mira Miss Canada. Di tempo cu el a cuminza bishita Aruba el a bira adicto na Carnaval di Aruba y no por keda afo. E ta haciendo promocion na Canada pa carnaval di nos isla y por spera tambe yegada di esnan cu el a contagia pa e paradanan den cual tambe e ta participa.
POPO ta gradici Miss Canada pa e saco di parafernalia cu POPO a ricibi manera dashi, mea, parasol pa riba cabez, thermometer y dashi, tur cu e “maple-leaf” , simbolo canades di su bandera. Thank you Your Highness.
CORONA
DI AWE
Riba e paginanan di POPO awe tambe tin e cantantenan entre cualnan e dos coronanan ta cay awe nochi pa tanto Calypso como Roadmarch. Den calypso POPO ta mira Campo, Lady V, E.K. Whitey y Valentino den esnan mas pisa.
Den Roadmarch si ta un dolor di cabez pa POPO pasobra aki Campo, Exee B, Teddy, Tattoo, Valentino, Talent ta den e favoritonan. Pero pa e corona? Cuidao cu Teddy, Tattoo y Talent.
GRUPO
KAPOT
Ayera POPO a tende un vrum vrum cu un grupo di carnaval a sali bay for di reunion di SAC cu gruponan. Parce cu lo tabata tin malcontento relaciona cu e topico di reunion y cu e grupo Diamond Carnival Group a dicidi di bandona reunion considerando cu nan a wordo invita pa bin e reunion unda lo discuti cierto asunto, pero a resulta cu no ta pa discuti pero cu tur cos ta cla caba riba papel. Esaki a haci cu e grupo a reuni ayera cu su participantenan y a dicidi di lo sali tambe di carnaval y pone asina un fin na participacion di Diamond Carnival Group den carnaval. POPO ta spera di tende mas di e asunto aki fin di siman aki.
OTRONAN
POPO e dianan aki a ocupa su es cu e calypso y roadmarch contest, sinembargo tin mas informacion di gruponan di carnaval cu POPO no por laga un banda. E prome ta pa duna Majestic Carnival Group un pabien cu nan Mayajestic Queen, Srta. Maya Croes cu POPO a haya honor di corona y cu nan reina cu a resulta reina di carnaval di Aruba 2008, Jennyree Geerman a keda escogi pa representa Aruba den e certamen internacional di reina di carnaval na Corsow.
BAILA CU
XC – LANZ
E banda musical XC-Lanz tin su propio grupo di carnaval e aña aki den formato nobo. Por a mira nan den parada di blaas cu Deja kids cu e ganador di tumberito Juvenil Eunice Albertsz. XC-Lanz lo ta den Lighting parade y Parada di luz cu e tema “The Power of Duracel” cu colornan brons, oro cu preto. Nan tin pakete di 250 florin pa e dos paradanan y bo ta haya trahe y headpiece. Pa paradanan grandi XC-Lanz ta bin cu e tema “Dance with XC-Lanz” bailando riba ritmo di e banda nobo aki cu su trahenan cu lo hiba colornan cora, blanco, preto, y plata. Pakete pa e dos paradanan grandi ta inclui headpiece y costume. Si bo tuma e pakete di tur 4 parada esaki lo costabo 550 florin. Tur cos ta inclui premium bar, snack y e ritmo excelente di e banda XC-Lanz.
XC-LANZ
CONTACT
Pa tuma contacto cu XC-Lanz pa inscripcion por yama Danielle Miquez tur dia despues di 1 or merdia na cel 560-0842 y pa inscripcion por pasa mira e trahenan na cede di Xc-Lanz Carnival Group, Rooi Bosal 94 C, Santa Cruz dilanti Shahai Take Away riba caminda grandi. E di 3 cas panort di e stadion. E cede ta habri tur dia entre 7 or y 10 or anochi.
LOT TIRA
Pa eleccion di reina infantil y reina hubenil a tira lot. E secuencia infantil ta 1…Thahirah Wever di Kids. E tin 8 aña di edad. 2…. Josienne Maduro di Don Flip y e tin 7 aña y 3…….Alviana Arends di TOB/Mundo Infantil di 8 aña di edad.
Pa eleccion reina hubenil tambe tin 3 candidata y 1….Mikayla Ruiz di 14 aña di Champagne Carnival Group, 2 ….Naomi Geerman di 16 aña di majestic Carnival Group y 3 Sur-Gin Arends di 14 aña di edad, di TOB.


text:
WILLEMSTAD – Stichting Alzheimer tin komo un di su metanan, garantisá kalidat di bida di e persona ku…
PARTIDO MAN TA KONTRA E SISTEMA ANTI-DEMOKRATIKO I SIN RESPET KU TA ATENDE KU HENDE I KOMPANIA DI PUEBLO.
WILLEMSTAD – Direktiva di Partido MAN ta lamentá enormemente e forma kon Minister Stanley Palm a atendé ku…
Polis ku rekomendashon pa evitá kiebro i ladronisia.
KORSOU~ KOMUNIKADO DI KUERPO POLISIAL – Polis ku rekomendashon pa evitá kiebro i ladronisia di pertenenshanan. Manera Kuerpo Polisial…
Rekompensa pa dunadó di informashon
WILLEMSTAD, Korsou – Dia 5 di mei 2013 a mata Helmin Magno Wiels na pir di Marie Pampoen.…
Publikashon direktiva prosedimiento penal Ministerio Públiko
Ta e deseo di Prokurador-General pa hasi e menaho di prosedimiento penal entre Ministerio Públiko di Kòrsou, Sint…
HOMBER TA KAI FOR DI BARANKA NA SPELONK.
KRALENDIJK, BONEIRU – Awe mainta algu despues di 11 am melding a drenta ku un homber ku a bai piska…
GOBIERNU DI KORSOU PROAKTIVAMENTE TA MONITORIÁ E SITUASHON NA VENEZUELA
Willemstad – Gobièrnu di Kòrsou ta sigui e desaroyonan polítiko na Venezuela ku hopi atenshon i riba un…
Paga Tinu kiko bo ta supla
Kralendijk— Mas i mas awa sushi na Boneiru ta keda purifiká. Pero e instalashon pa purifikashon a keda…
Investigashon Claro: lo persiguí sospechosonan di kontrabanda di droga na Boneiru.
KRALENDIJK, Bonaire – Na 2013 Koninklijke Marechaussee((Kmar) den koperashon ku Korps Politie Caribisch Nederland (KPCN) i Recherchesamenwerkingsteam ((RST)…
akshon “Aktua Robes, Sintie Unbes” durante Gran Marcha
INFO OM: Pa loke ta trata e akshon “Aktua Robes, Sintie Unbes” durante Gran Marcha ta lo sigiente:…


text:
Pacient ta urina sanger pa mas cu dos luna caba y e ta sin atencion pa su problema!
Debi na pleitamento entre dos urologo?
ORANJESTAD (AAN) – DIARIO a ricibi bishita di un pacient cu mas cu dos luna pasa a wordo opera pa un urologo, pero te dia di awe su condicion no a mehora y tur dia ta urina sanger.
Testnan di laboratorio ta mustra cu e tin un infeccion sumamente severo, y cada bez e ta bay docter di cas cu ta dune antibiotica, pero ta parce cu esaki no ta yuda tampoco. Na dado momento e ta sinti su mes obliga di bay docter na warda, ken ta cambia e antibiotico, sin cu e ta haya alivio.
Ultimamente el a dicidi bay Poli, cu e resultado di e testnan di laboratorio. Akinan nan ta purba trate, y como cu su urologo ta cu vacacion nan a yama e urologo cu tin mas aña eherciendo e profesion aki, na Aruba. Tristemente e ta nenga di atende e pacient pasobra e ta bayendo e otro specialista, y e no ta tuma su pacientnan.
Tin un impresion serio cu tin “pleitamento” entre e dos urologonan cu ta comparti e mesun edificio, por cierto, unda nan tin nan respectivo oficina.
E pacient mientras tanto ta sigui bay atras y si e tabata tin e posibilidad di bay afo e lo a hacie caba, pero lamentablemente e no tin e recursonan financiero pa esaki.
No por ta asina cu e salud di pacient ta den wega pasobra dos profesional tin friccion cu otro, y un no ta tuma pacientnan di e otro. Na unda e huramento di Hipocrates cu docternan ta haci ora nan ta huramenta cu ta pa haci tur esfuerzo pa scapa bida nan a studia y gradua? Pa colmo na Aruba no tin mas urologo, anto e pregunta ta, cerca ken e pacient aki por bay tanten? Un persona cu ta urina sanger puro y cu e testnan di laboratorio mes ta mustra cu su situacion ta hopi delicado, no por wordo neglisha na e manera aki y ta spera cu AZV tuma nota di e denuncia aki.
E pacient a trece copia di un nota cu e docter a pone riba e sinopsis na Eerste Hulp. E ta papia pa su mes.


text:
February 27, 2015 / Lokal
...Resultado positivo 2014 di 37 mion...
Segun Minister di Salubridat, dr. Ben Whiteman...
Segun Joel Gois, presidente di SUVECU
Ta burlando di e sistema nobo:
Guillano Schoop (OM)
...promé kaso di kampaña OM “Basha Bou” den Hof...
KASO FUTBOLISTA NILES POSPONE PA TENDE TESTIGU
Despues di a insultá mandatarionan riba ret sosial
InselAir: Otro polítika pa stimulá tráfiko aéreo regional
...Komo parti di un maneho total pa evitá kontaminashon... GOBIERNU TA BINI KU MANEHO PA SALBA NOS REFNAN DI KORAL ...Waitt Institute dunando su yudansa gratuito den region...
...Presidente CFT: Prosesonan ta tarda demasiado...
Motibu ku a para importashon di hopi produkto:
Bakker: Kòrsou falta maneho di energia
© 2013-15 Extra - Notisia di Korsou


text:
DIGICEL A ENTREGA PREMIO DI SU CAMPAÑA ‘COMPARTI UN SMILE’
DIGICEL A ENTREGA PREMIO DI SU CAMPAÑA ‘COMPARTI UN SMILE’
ORANJESTAD, Aruba – 7 di januari 2012: Despues di algun siman di e campaña ‘Comparti un Smile’ di Digicel, a clausura e campaña na un forma espectacular durante e programa di Ruben Garcia “Riba Bou”. Otro campaña mas di Digicel cu tabata exitoso, ya cu Digicel a celebra en grande e ceramento di e campaña aki cu hopi premio grandi.
Ruben Garcia a anuncia diferente ganado e anochi ey y cada ganado a keda hopi contento. P’e premio di Afl.1000,- cash, tabatin 4 ganado; Myphir Arrindell, Claudia Olivia Whitfield, Brigida Jesusita Contreras y Shaldrina de Mey. E bunita Samsung Galaxy S3 a bay pa Yaravith Giel y Mary Peterson, e premio di crucero a keda den persona di Catherine Richardson, e weekend stay na Marriott a bay pa Lucelly Padilla Figueroa, un trip pa New York a bay pa Eugenie Geerman y Bram Verleg a gana un media pad.
Digicel ta yama henter e pueblo di Aruba masha danki mes, ya cu nan a sostene e campaña extraordinario aki, unda cada weekend e team dinamico tabata di bishita den otro bario, treciendo e miho prijs riba mercado. Keda pendiente pa e otro campañanan, cu solamente Digicel tin pa trece p’e pueblo di Aruba.
FIN


text:
Parlamentario Chris Romero dispuesto pa desplega un tremendo trabao
Como miembro nobo fraccion di MEP:
ORANJESTAD (AAN) – Señor Chris Romero ta un di e Parlamentarionan nobo cu a wordo huramenta diamars, como miembro di Parlamento, y ken ta forma parti di oposicion pa fraccion di MEP.
Den entrevista cu Matutino DIARIO, el a menciona cu e ta maestro di profesion y awor el a drenta den un epoca nobo unda e ta laga docencia pa yuda controla Gobierno, y trece idea y solucionnan como tambe leynan cu ta cumbini pueblo di Aruba.
Sr. Romero a declara cu e cambio no a bay di e facil ey, pasobra con cu bay bin e tin basta aña ta dunando les y e alumnonan ta bay sinti su falta y e tambe lo sinti falta di nan tambe, y di su coleganan cu tur dia ta desee lo mehor y tambe ta desea nan tur cos bon den nan trabao como maestro.
Parlamentario Chris Romero a subraya cu sigur tin hopi trabao pa haci y tin retonan grandi nos dilanti. El a subraya cu ta bay tin temponan dificil mirando nos economia, pero e ta convenci cu trahando hunto sin importa e color politico lo por bin cu solucionnan pa mehora e situacion di nos poblacion.
Esaki ta e di dos biaha cu e ta drenta Parlamento. E prome biaha tabata pa dos of tres luna na 2009 pero aworaki ta pa un temporada mas largo, y hunto cu su hendenan nan ta preparando un plan caba pa e siguiente cuater añanan y lo haci su esfuerzo maximo pa ta tur caminda y trece e palabra di pueblo cerca e gobernantenan, y e ta sigur cu lo haci un tremendo trabao y cu no ta bay laga su votadornan na caya.


text:
December 12, 2012 / Lokal
Direktor Casper ta enfatisá tarea di mas plaka den kaha KRITIKA KONTRA FIESTANAN DI BAB TA INHUSTU Ademas artistanan lokal tambe ta haña un pan
Segun Environmental Graffiti ta konfirmá KORSOU NA SEGUNDO LUGA DEN TOP 10 PAISNAN MAS KOLORIDO Direktor Kabarra CTB: “Semper tin un lus ta bria duna koló”
...Entrante Yanüari próksimo...
Servisio di Pòst militar usá pa eksportá droga Ulanda:
...Outomobilistanan ta sigui pasa den lus kòrá...
...Den misa di Grootkwartier...
Vários inisiativa pa konstruí hospital nobo....
© 2013-15 Extra - Notisia di Korsou


text:
Conmemoracion di Hesus Su Morto
Bo ta keda cordialmente invita pa bin reuni cu nos pa conmemora e morto di Hesus. Busca un luga cerca di bo.
Miyones di Hende Lo Ta Presente
—Abo Tambe Lo T’ey?
E anochi prome cu Hesus a muri, el a reuni cu su apostelnan. Na e ocasion ey, el a introduci un ceremonia simpel y a bisa nan: “Sigui haci esaki na mi memoria.” Nan mester a haci esey pa conmemora e sacrificio cu e tabata bay haci pa humanidad.
Aña pasa, casi 20 miyon hende rond mundo a obedece e instruccion di Hesus di conmemora e evento anual aki. Kico di e aña aki? E Conmemoracion di e morto di Cristo lo ta riba diabierna 3 di april 2015, despues cu solo baha.
Testigonan di Jehova ta invita bo cordialmente pa bo ta hunto cu nan na e ocasion importante aki. Lo bo haya sa con e bida y morto di Hesus por beneficia abo personalmente.
Entrada pa e evento aki ta gratis y lo tuma luga na un sitio cerca di bo.


text:
E idea di un ‘Holland Huis’ pa empresarionan Hulandes na Aruba a haya bon acogida
ORANJESTSAD(AAN): E chens ta grandi cu banda di un Europe House ta bay establece un Holland Huis tambe na Aruba. Durante e reunion cu Prome Minister Mike Eman tabatin diamars na Hulanda cu presidente di e organizacion MKB (Midden en Klein Bedrijf) Nederland, sr. Hans Biesheuvel, e idea pa bin cu un servicio asina a worde ampliamente discuti.
Tarea di un futuro ‘Holland Huis’ ta pa e bira un intermediario pa empresanan Hulandes cu kier haci negoshi cu Latino-America. Un luga tambe na unda nan por haya informacion di e posibilidadnan comercial cu tin.
Biesheuvel a bisa cu e ta encanta e idea masha hopi mes y a priminti Prome Minister Eman di lo papia riba e pensamento aki cu posibel participantenan, manera NCH (Nederlands Centrum voor Handelsbevordering) y e asociacion di exportadonan Hulandes Fenedex.
“E ta hopi mas bentahoso pa ehecuta e idea aki cu otro partnernan cu si bo haci’e bo so. Hunto nos por percura pa un oferta mas amplio di informacion y servicio”, e presidente di MKB a remarca. Biesheuvel a priminti di lo participa como orador invita na e conferencia ‘Europe meets the Americas’ cu ta worde teni di dia 5 te cu 8 di mei na Aruba. El a felicita Prome Minister Eman cu e ‘bunita programa’. “Tin un cantidad grandi di desaroyo positivo tumando luga den Latino-America, pero pa hopi negoshi e ta mucho leu. Mi ta mira masha hopi posibilidad den matchmaking. Ey ta unda e forsa di Aruba ta”. Presidente di MKB Biesheuvel a bisa tambe cu e tin planea pa hiba algun empresario cu ne na e conferencia. “Den cuadro di e Siman di Empresa, nos tin dentro di poco un encuentro cu negoshinan cu a participa na e mision comercial na Brazil. Mi lo recomenda e empresarionan ey pa participa na e conferencia”. Biesheuvel tabatin un noticia pa su bishitantenan: Ta bay bin un buki special di MKB con haci negoshi den Reino.
Riba e potretnan por mira Prome Minister Mike Eman hunto cu Cedrick Tilma y Angelique Peterson, den combersacion cu presidente di MKB Hans Biesheuvel y deputy director international economic affairs Angélique Heijl.


text:
Desaroyadornan di Hard Rock Hotel lo start bodemprocedure contra Gobierno
ORANJESTAD (AAN): E veredicto den Corte, a pone gerencia di e compania cu kier a bin cu Hard Rock Hotel, haci un estudio, y awor a tuma decision.
Pues e siman aki, Southwest Hotel Development & Management N.V. informa cu despues di a tuma nota di y a evalua e veredicto di Corte den Promer Instancia di Aruba, den e casonan sumario contra Land Aruba, e decisión a worde tuma cu lo apela e veredicto.
Ademas di e apelación, Southwest tambe lo inicia un asina yama “bodemprocedure” contra Land Aruba, pa reclama y defende e derechonan di Southwest a raíz di e procesonan y proceduranan relaciona cu e desaroyo di un hotel di cuatro strea na elugar di ex Bushiri Hotel.


text:
Archivo di July, 2011
ORANJESTAD(AAN)– Den e relato mensual di luna di mei di Banco Central por mira claramente cu e instancia aki ta mirando futuro cu wowonan positivo. Den e relato por mira claramente cu nan ta indica cu tin un muestra di un crecimento continuo, algo cu sigur ta positivo pa henter nos comunidad. Ta pone enfasis riba e resultadonan positivo den turismo, algo di cual Minister di Turismo, Transporte y Labor, Otmar Oduber ta sumamente satisfecho. Banco Central ta indica cu den luna di mei turismo a aumenta cu 1,5% mientras cu den e promer 6 lunanan di 2011 turismo stay over a crece cu 5.9% (24,105 bishitantenan mas) compara cu e mesun periodo di 2010. Nan ta mustra cu e resultado positivo aki ta debi danki na aumentonan significativo di turismo for di Venezuela y Colombia cu a crece cu 38,5 y 30,8% respectivamente den e periodo di januari pa juni.
Miro Dabian di Boogaard Assurance ta splica:
Minister, Arubahuis, ni Boogaard tin algo di haber!!
ORANJESTAD (AAN) – Relaciona cu e polemica cu a surgi tocante e aseguro cu ta cubri nos studiantenan na Hulanda, y criticanan cu MEP a trece dilanti riba esaki, DIARIO a entrevista señor Celestino (Miro) Dabian, director di Boogaard Assurance, cu pa decadanan ta e aseguro cu cual gobiernonan a regla e seguro di nos studiantenan aki. Señor Dabian a duna di conoce cu e ultimo lunanan e por a ripara cu tin problema cu seguro bao hopi studiante na Hulanda, cu a haya un boet di “College van Verzekering” (CVZ), cual ta e instancia cu ta controla tur Hulandes si nan ta of no asegura, y nan ta bisa cu Arubahuis of nos compania di seguro tin di haci cu esaki.
“ Mi kier pone un cos masha cla. Minister di Enseñanza, Departamento di Enseñanza aki na Aruba, Arubahuis y tampoco Boogaard Assurance no tin nada di haci cu e problema cu algun studiante a haya nan mes aden, cu un boet cu nan tin cu paga. E autornan ta e studiantenan mes. Ta nan a hinca nan mes den e problema aki”, señor Miro Dabian a bisa.
Reduccion di 30% riba debe di estudio y Formacion Social
ORANJESTAD (AAN): Presidente di Parlamento drs. Paul Croes, mescos cu su coleganan ta cu vakantie debi na reces di Parlamento. Asina mes el a bin su oficina pa tuma dos ordenansa di ley cu mester wordo trata cu un poco di urgencia asina cu Parlamento cuminsa traha bek. Prome mr. Minister Eman hunto cu un delegacion di experto cu a traha riba e decretonan aki a haci entrega di e documentonan na Presidente di Parlamento. Ta trata aki dos ley importante cu ta regarda nos hobennan.
Director di Arubahuis mr. Desiree Croes:
El a duna detaye for di unda polemica infunda a surgi
ORANJESTAD (AAN) — Diasabra cu a pasa, mr. Desiree Croes, director di Arubahuis, a reuni cu studiantenan y nan mayornan, pa trata dos aspecto esencial, manera estadia den ciudadnan cu tin scarcedad di camber, y e asunto cu a trece polemica, cu ta e aseguro. Señora Croes a splica cu na prome lugar el a reuni cu e grupo specificamente di Utrecht, pasobra Arubahuis a introduci un sistema di “short stay system” (alohamento corto) den e ciudad di Utrecht, cual nan a introduci caba na Rotterdam aña pasa, tambe esaki a worde regla na Brida, e aña aki.
ORANJESTAD (AAN): Dialuna DIARIO a e oportunidad di papia cu e preso Michael Levestone, ora cu el a bishita su tata cu ta sufri di un enfermedad serio. Ta asina cu Levestone hunto cu Alex y Liliana Mathew ta cera na KIA door cu nan ta worde acusa entre otro di maltrato, traficacion humano y di ta forma parti di un organizacion criminal, relaciona cu Foxy Lady.
Levestone atravez di su abogado a haci un peticion na corte pa e por haya permiso pa ta cu su tata, door cu e tata ta hopi malo na cas.
El a splica DIARIO cu prome el a haya permiso pa bay wak su tata 2 ora cada dos siman, pero awor e ta haya 4 ora tur siman, pa e bay cerca su tata, atende cune y pasa tempo cune.
Levestone a conta DIARIO cu e ta haya cu e mester haya e oportunidad di Sali liber pa e por ta cu su tata, te ora e caso bin dilanti.
ORANJESTAD(AAN):– Pa mas o menos 10:30PM a sosode un desgracia na e crusada di Caya Juan Werleman na Kadushi
Largo den cual tabatin 4 auto envolvi y 3 herido.
Un pick up tabata riba caminda di preferencia ora cu un Chevrolet Aveo no a dun’e preferencia, y asina a dal den otro.
Minister Otmar Oduber, titular di Labor, ta reitera:
ORANJESTAD (AAN) – Minister Otmar Oduber, den su calidad di Titular di Labor, a bisa den conferencia di prensa, dialuna mainta, cu e tin entendi cu durante su ausencia (viahe na Venezuela), hopi pregunta a surgi tocante e proceso cu ta tumando lugar na Departamento di Labor, y e tin entendi cu tin un radioemisora y un canal di television, cu tabata hopi activo pa emiti informacion incorecto. E mandatario a bisa cu e informacion aki, nan di cu ta di parti di esnan cu no a worde acepta den e departamento nobo di DPL (Departamento Progreso Laboral), y e mandatario ta kere cu ta na su lugar pa envez di crea iritacion manera ta purba di crea, envez di informa comunidad na un forma subhetivo, ta bon pa e bin dilanti y splica un biaha mas cu:
“Na Departamento di Labor, ni un hende pero ni un hende a perde trabao.
Wowonan internacional ta riba hobennan Arubiano resaltando den Futbol
ORANJESTAD (AAN): Na Compleho Frans Figaroa dialuna mainta 8’or tabata tin apertura di e camp di AC Milan. Un camp cu a cuminsa na Corsow y awor tambe Aruba ta forma parti di e training importante pa e hobennan cu ta gusta futbol. Den entrevista cu Reggie Carolina representante di AC Milan pa Caribe el a splica cu ta diferente tecnica lo siña e muchanan. Aki ta trata di muchanan cu ta wordo reparti den tres grupo dependiendo nan edad.
Lo tin scenarionan mas serio cu di 30 di mei
ORANJESTAD(AAN)– For di Sr. Godfried Adem a ricibi e informacion di expresionnan pisa cu Helmin Wiels a haci na Corsow diasabra anochi. “Tabata di spera cu e lider Partido Pueblo Soberano na Curaçao lo no a sucumbi p’e rueda di prensa cu otro partido di coalicion na Curaçao MAN a tene siman pasa. Den e rueda di prensa aki MAN a bisa cu si Helmin Wiels lider di Pueblo Soberano sigui ofende nan y usa agresion verbal cu nan , nan lo sali for di gobierno y gobierno lo basha abou. Diasabra anochi Wiels a baha un biaha mas pisa principalmente riba MAN, pero tambe varios mandatario di MFK tambe a haya un la cerca dje.
ORANJESTAD(AAN):— Den oranan di diadomingo marduga a sosode un brigamento cu a termina den un tiramento un rato despues di e bringamento.
Tabata den careda di 4or cu un homber cu tabata cumprando cervez pe cu su chick na e bar di Paradise a sinti un hende caricia su barica.
E no tabata sa ta kende pero despues a ripara cu ta un chick un tiki mas leu para tambe cerca di e bar.
Marlon Croes di DOW, aworaki e ta wordo drecha temporalmente
ORANJESTAD (AAN): Ing Marlon Croes, director interino di DOW a laga sa cu France Pass ta un caminda cu ta riba e lista di 2011 pa bay reconstrui den cuadra di WIF.
A indica cu mirando e proyecto aki di e brug bieu a bin lo tabata ideal si por a haci e plan di Rooi Frances prome cu cuminza cu e brug.
Aworaki ta drechando e caminda di Rooi Frances pa un forma temporal pa e ta den bon condicion pa trafico core durante e trabaonan di renovacion di e brug chikito.


text:
E biahe Creativo na school di Arte ta sold out
ORANJESTAD (AAN): Esaki si a kibra record! School di Arte ta desea di informa cu e Biahe Creativo den ambiente di carnaval, cu lo tuma luga diasabra dia 5 di februari ta sold out. Tur cupo ta yen.
Cupo tabata limita pa sigura atencion debido na cada mucha/hoben participante. Y awor school di Arte ta informa cu no por inscribi mas pa participa pa e Biahe Creativo di diasabra awor.
Tur esnan cu a desea di participa pero no a registra, ta pidinan pa keda pendiente pa e otro biahenan creativo cu lo tuma luga mas den aña.
Pa mas informacion por tuma contacto cu school di Arte, Sonia Giromus-Goeloe of Lucaskjo Smith na number di telefon 584-9168. Tambe por tuma contacto cu UNOCA, Margriet Lee-Tromp na number di telefon 583-5681.


text:
Expansion y renobacion di Dr. Horacio Oduber Hospitaal lo pone Aruba na un nivel halto internacionalmente
Cuido medico na Aruba ta riba un nivel masha halto
ORANJESTAD(AAN)—: Un cantidad di invitado y expertonan den e ramo di cuido riba nos isla a participa na e groundbreaking y expansion di Dr. Horacio Oduber Hospitaal. Un edificio moderno cu facilidadnan amplio pa nos hendenan, cual lo finalisa na Juni 2016.
Un di e expertonan presente, tabata Dr. Joel Rajnherc, cu a traha pa hopi tempo como pediatra na Dr. Horacio Oduber Hospitaal. Awendia Dr. Joel Rajnherc ta director di Instituto Medico San Nicolas IMSan.
Dr. Rajnherc ta mira e groundbreaking como un logro grandi pa e isla di Aruba. “Despues di 20 aña cu a inicia cu e plan pa yega na un edificio nobo of expande esun cu ya caba t’ey, awe mira esaki keda realisa ta impresionante.”
Mas leu Dr. Rajnherc a enfatisa cu “E cuido medico di Aruba ta riba un nivel masha halto, apesar di masha hopi critica cu e ta haya, e ta algo di aprecia y di ta orguyoso di dje. Loke nos ta mira awe keda realisa ta di nivel internacional y lo percura cu Aruba lo ser mira como un di e miho nan den Caribe pa cu su cuido medico.” Dr. Rajnherc ta sigui bisa “E edificio y su facilidadnan ta cumpli cu tur rekisitonan den e era moderno di cuido y lo eleva e nivel di calidad”.
Na final, Dr. Joel Rajnherc a bisa “Pa un persona cu a traha entre esunnan cu ta presente awe mi no por termina sin bisa cu mi ta orguyoso di e calidad di servicio cu ta ser brinda na Dr. Horacio Oduber Hospitaal y su parti humano. Mi sa con duro tur esunnan cu ta traha den cuido medico aki ta efectua nan trabao y cu con hopi amor nan ta trata nan pashentnan. En berdad pa cada un di nan, e pashent ta central. Y mi ta orguyoso di cada un di nan. Y mi ta desea gerencia y su personal di Dr. Horacio Oduber Hospitaal hopi exito”.


text:
Grupo di Prensa Britanico na Aruba
ORANJESTAD (AAN): Recientemente tabata di bishita na Aruba un grupo selecta di periodista nan procedente di Reino Uni. Nan a worde invita door di Aruba Tourism Authority.
Nan tabata un total di 3 periodista di diferente revistanan como lo siguiente:
Señora Nicky Trup di e revista ABTA Magazine, Señora Rebecca Bryant di e revista MSN Travel y Señora Rachael Bletchly di e revista People.
Señora Jasmine Maduro di ATA a keda encarga cu e V.I.P. nan aki. Nan a keda hopi impresiona cu e potencial nan di nos dushi Isla y e bunitesa di nos lama y beachnan segun comentario di Sr. Tom Paganos cu ta e Public Relations Rep. di Aruba pa e area di UK.
Un agradicimiento na Pinchos Grill, De Palm Tours, The Aruban Chef, Paddle Board Yoga, Papiamento Restaurant, Pelican Water Sports, Hadicurari, Museum Aruba Aloe, Bucuti Beach Resort, National Park Aruba y Divi All Inclusives unda nan a hospeda pa a haci e programa aki un exito di nan estadia na Aruba.


text:
Pabien y danki na tur obrero riba dia di Obrero
Evelyn Wever-Croes
ORANJESTAD (AAN): Dia di obrero a cuminsa na momento cu na Melbourne, Australia hendenan a cuminsa exigi pa traha 8 ora, diverti 8 ora y descansa 8 ora. Desde e tempo ey na Aruba nos tambe ta celebra dia di obrero dia 1 di mei. Riba e dia aki, laga nos tuma tempo un rato y reflecciona riba e importancia di e obrero pa bienestar di nos pais. Nos forsa laboral ta e forsa mas importantre tras di nos desaroyo economino. Debi cu nos mes no por a suminstra suficiente obrero den ultimo decadanan, nos a habri nos fronteranan pa trece obreronan di exterior, cu awor a bira parti integral di nos comunidad.
Riba e dia aki, nos mester para keto tambe y pensa riba e condicionnan di trabao cu nos obreronan tin. Maske cu mayoria di obrero tin bon condicionnan di trabao y ta haya un trato husto di nan empleadornan, lamentablemente ainda tin un grupo di obrero cu no tin e mesun privilegio. Ainda tin demasiado obrero cu ta worde abusa, verbal o fisicamente.
Ainda tin demasiado obrero cu ta biba den inseguridad constante, cu si mayan nan tin trabao. Ainda tin dema sado mama y tata na cas, sin trabao, pero cu un gana inmenso di traha.
Esaki ta e aspectonan cu nos mester lucha pa elimina. Gobierno tin un papel importante pa hunga akinan. Abuso, verbal o fisico, no ta acceptable. Insiguridad pa cu trabao tampoco ta acceptable. Mientras cu nos mester traha duro na crea mas cupo di trabao, pa asina tur esnan cu ta a cas, pero cu kier traha, por haya un trabao mas pronto cu ta possible.
Y ohala tur esnan cu kier supera na mes, y mester sigui un curso of studio, haya e oportunidad pa haci esaki, pa asina nan por hiba nan famia y nos pais padilanti.
Mi kier primeramente gradici tur obrero cu ta traha duro dia aden dia afo, pa hiba nos pais dilanti. Mi kier felicita tambe tur obrero riba dia di obrero, y ohala cu hunto nos por traha den linea di e pensamentonan aki, pa hiba nos pais padilanti


text:
Bo tin pordon? Kon mi por risibí pordon di Dios?
Pregunta: Bo tin pordon? Kon mi por risibí pordon di Dios?
Kontesta: Echonan 13:38 ta deklará: “P’esei anto, rumannan, boso mester sa ku pa medio di djE pordon di piká ta proklamá na boso”.
Kiko ta pordon i dikon mi tin mester di dje?
E palabra “pordona” ta nifiká lubida tur errornan di pasado i kuminsá dinobo, i pordon, pa kanselá un debe. Ora nos hasi algu malu kontra un hende, nos ta buska nan pordon pa asina e relashón por wordu restourá. Pordon no ta wordu duná paso un hende ta meresé di wordu pordona. Niun hende no ta meresé di wordu pordona. Pordon ta un akto di amor, mizerikórdia i grasia. Pordon ta un desishon pa no tin nada mas kontra e otro persona, apesar di loke nan a hasi kubo.
Beibel ta bisa nos ku nos tur tin e nesesidat di hańa pordon di Dios. Nos tur a kometé piká. Predikador 7:20 ta proklamá, “Riba mundu no tin niun hende hustu ku ta hasi bon sin peka nunka.” 1 Huan 1:8 ta bisa, “Si nos ta bisa ku nos no tin piká, ta nos mes nos ta gańa i nos no tin e bérdat den nos.” Tur piká ta en bčrdat un akto di rebeldia kontra Dios (Salmonan 51:4). Komo resultado, nos mester desesperadamente di Dios su pordon. Si nos pikánan no wordu pordoná, nos lo pasa eternidat sufriendo e konsekuenshanan di nos pikánan (Mateo 25:46; Huan 3:36).
Pordon – Kon mi ta hanj’é?
Danki Dios, Dios ta amoroso, mizerikňrdioso – ansioso pa pordona nos di nos pikánan! 2 Pedro 3:9 ta bisa nos, “Ta pasenshi E tin ku boso. Seńor no ke pa niun hende bai pčrdí. E ke pa tur hende kombertí i sigui su boluntat”.
E úniko kastigu hustu pa nos pikánan ta morto. E promé mitar di Romanonan 6:23 ta deklará, “Pasobra e pago di piká ta morto...” Morto eterno ta loke nos ta meresé pa nos pikánan. Dios, den Su plan perfekto, a bira un ser humano – Hesu-Kristu (Huan 1:1,14). Hesus a muri na krus, tumando e kastigu ku nos ta meresé – morto. 2 Korintionan 5:21 ta sińa nos, “Kristu tabata sin piká, pero Dios a pone nos pikánan riba djE pa asina Dios por aseptá nos komo hustu.” Hesus a muri na krus, tumando e kastigu ku nos ta meresé! Komo Dios, Hesus su morto a perkurá pa pordon di piká pa henter mundu. 1 Huan 2:2 ta proklamá, “Hesus mes a bira e sakrifisio pa pordon di nos pikánan, no solamente pa esnan di nos, ma pa piká di tur hende.” Hesus a lanta for di morto, proklamándo Su viktoria riba piká i morto (1 Korintionan 15:1-28). Gloria na Dios, pa medio di morto i resurekshon di Hesu-Kristu, e otro mitar di Romanonan 6:23 ta bčrdat, “...pero e regalo ku Dios ta duna ta bida eterna, ku nos por hańa den nos Seńor Kristu-Hesus.”
Bo ke pa bo pikánan wordu pordona? Bo tin un sentimentu di kulpabilidat ku ta keda ferfelabu i ku ta mane kos ku e no ke bai? Pordon di bo pikánan ta disponibel si bo pone bo fe den Hesu-Kristu komo bo Salbador. Efesionan 1:7 ta bisa, “ Nos ta librá, pasobra Kristu a drama su sanger pa nos, i E ta pordoná nos aktonan di desobediensia, danki na su grasia inmenso.” Hesus a paga nos debenan pa nos, pa asina nos por wordu pordoná. Úniko kos ku bo tinku hasi ta pidi Dios pordonabu pa medio di Hesus, keriendo ku Hesus a muri pa paga bo pordon – i lo E pordonabu! Huan 3:16-17 tin un mensahe maravioso, “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pčrdí, ma hańa bida eterno. Dios no a manda su Yu den mundu pa kondená mundu, ma pa salba mundu pa medio di djE.”
Pordon – asina fásil e ta bčrdat?
Si, asina fásil e ta! Bo no por gana pordon di Dios. Bo no por paga pa bo pordon di Dios. Solamente bo por risibí’é, pa medio di fe, dor di grasia i mizerikórdia di Dios. Si bo ke aseptá Hesu-Kristu komo bo Salbador i risibí pordon di Dios, ataki un orashon ku bo por resa. Bisando e orashon aki or kualke otro orashon lo no salbabu. Solamente konfiándo ku Hesu-Kristu ta trese pordon di piká. E orashon aki ta simplemente un manera pa bo ekspresa na Dios bo fe den djE i yam’É danki paso El a perkurá pa bo pordon. “Seńor, mi sa ku mi a peka kontra bo i ku mi ta meresé kastigu. Pero Hesu-Kristu a tuma e kastigu ku mi ta meresé pa asina pa medio di fe den djE mi por wordu pordoná. I ta pone mi konfiansa den Bo pa salbashon. Danki pa Bo maravioso grasia i pordon! Amčn!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bčk na home page di Papiamentu
Bo tin pordon? Kon mi por risibí pordon di Dios?


text:
KONSEHO PA UN BIDA DI FAMIA FELIS
Ora Bo Yu Tin un Desabilidat
CARLO: * “Nos yu, Angelo, tin e síndrome di Down. Su malesa ta kaba ku tur nos energia, fortalesa mental i emoshonal. Imaginá bo e energia ku bo mester tin pa kria un yu ku ta bon di salú, anto multipliká esei ku shen. Tin biaha esaki ta afektá nos matrimonio.”
MIA: “Ta tuma Angelo hopi tempu pa siña hasi e kosnan di mas simpel; p’esei, mi mester tin hopi pasenshi kuné. Ora mi ta morto kansá, mi ta bira krepchi i ta pèrdè pasenshi ku Carlo, mi esposo. Tin biaha nos no ta di akuerdo ku otro riba sierto kosnan i esei ta pone nos pleita ku otro.”
Bo ta kòrda e dia ku bo yu a nase? Sin duda lo bo tabata masha ansioso pa karg’é. Pero, pa mayornan manera Carlo i Mia, e goso ei ta bini akompañá ku ansiedat ora nan tende ku nan yu tin un malesa òf desabilidat.
Bo tin un yu ku tin un desabilidat? Si esei ta e kaso, kisas bo ta puntra bo mes kon lo bo por trata ku e situashon ei. No pèrdè ánimo! Mayornan ku ta den e mesun situashon ku bo a logra trata ku e problema ei ku éksito. Laga nos konsiderá tres difikultat ku bo por haña bo kuné i kon e konseho sabí di Beibel por yuda bo enfrentá esakinan.
DIFIKULTAT 1: TA DIFÍSIL PA BO ASEPTÁ KU BO YU TIN UN DESABILIDAT.
Por lo general, mayornan ta sinti nan hopi kibrá ora nan tende ku nan yu tin un malesa. Por ehèmpel, Juliana, un mama ku ta biba na México, a bisa: “Ora dòkter a bisa mi ku nos yu, Santiago, tin parálisis selebral, mi no por a kere. Mi a sinti manera kos ku henter mi mundu a basha den otro.” Tin otro mayor ta pensa meskos ku un mama italiano ku yama Villana, kende a bisa: “Mi a disidí di haña un yu maske esei a enserá un rísiko pa un hende muhé di mi edat. Awor, ora mi yu ta malu debí na su desabilidat, esta, e síndrome di Down, mi ta sinti mi kulpabel.”
Si bo ta sinti bo hopi kibrá òf kulpabel, bo tin ku realisá ku e reakshon ei ta normal. Originalmente, no tabata Dios su propósito pa hende bira malu. (Génesis 1:27, 28) E no a krea mayornan ku e kapasidat pa djis aseptá loke no ta normal. P’esei, no ta fásil pa aseptá ku bo yu tin un desabilidat, i ta normal ku bo ta sinti bo tristu. Ta tuma tempu pa bo kontrolá bo emoshonnan i adaptá bo mes na e situashon nobo.
Kiko bo tin ku hasi si bo ta kulpa bo mes pa e desabilidat di bo yu? Kòrda ku hende no ta komprondé kompletamente ki efekto lei di genétika, e ambiente ku bo yu a lanta aden i otro faktornan tin riba su salú. Di otro banda, kisas bo ta haña gana di benta e falta riba bo kasá. No hasi esei. Ta mihó bo kooperá ku bo kasá i enfoká riba e kuido ku bo yu tin mester.—Eklesiástes 4:9, 10.
SUGERENSIA: Buska mas informashon tokante e malesa di bo yu. Beibel ta bisa: “Ku sabiduria un kas ta wòrdu traha i ku komprondementu e ta wòrdu establesí.”—Proverbionan 24:3.
Bo por siña hopi for di profeshonalnan médiko i literatura konfiabel. Bo por kompará e proseso di siña tokante e malesa di bo yu ku siñamentu di un otro idioma. Na prinsipio lo e ta difísil, pero bo por logra siñ’é.
Carlo i Mia, ku nos a menshoná den e introdukshon, a buska informashon serka nan dòkter i un organisashon ku ta spesialisá riba e desabilidat di nan yu. Nan a bisa: “Esei a yuda nos komprondé no solamente e problemanan ku nos por a ferwagt, sino tambe e kosnan ‘positivo’ di e síndrome di Down. Nos a komprondé ku den hopi aspekto nos yu por hiba un bida normal. Esaki tabata un gran animashon pa nos.”
PURBA ESAKI: Enfoká riba loke bo yu por hasi. Plania aktividatnan huntu komo famia. Ora bo yu hasi algu bon, pa chikitu ku esei por ta, elogi’é mesora i alegrá huntu kuné.
DIFIKULTAT 2: BO TA KANSÁ I TA SINTI KU BO NO TIN NIUN HENDE PA PAPIA KUNÉ.
Kisas bo ta sinti ku e kuido di bo yu ku ta malu ta kaba ku tur bo energia. Jenney, un mama ku ta biba na Nueva Zelandia, a bisa: “Pa un par di aña despues ku mi a haña sa ku mi yu tin spina bifida (lomba habrí), kualke trabou èkstra na kas tabata laga mi keda morto kansá i ku gana di yora.”
Un otro difikultat ta ku kisas bo ta sinti ku bo ta bo so. Ben, kende tin un yu hòmber ku tin distrofia muskular i e síndrome di Asperger, a bisa: “Mayoria di hende lo no komprondé nunka kon nos bida ta realmente.” Kisas bo tin gana di papia ku un hende tokante bo situashon. Sinembargo, mayoria di bo amigunan tin yu ku ta bon di salú. P’esei, lo bo no sinti bo kómodo pa papia ku nan tokante bo problema.
SUGERENSIA: Pidi yudansa, i aseptá yudansa di otro hende. Juliana, kende nos a menshoná mas promé, a bisa: “Tin biaha ami ku mi kasá tin bèrgwensa di pidi yudansa.” Pero, el a sigui bisa: “Nos a siña ku nos tin mester di yudansa di otro hende. Ora otro hende yuda nos, nos no ta sinti ku nos ta nos so.” Si un bon amigu òf miembro di famia ofresé pa sinta ku bo yu na un reunion sosial òf un reunion di kongregashon, keda gradisidu i aseptá e yudansa. Beibel ta bisa: “Un amigu ta stima tur ora bai, i un ruman ta nasí pa tempu di atversidat.”—Proverbionan 17:17.
Ta bon tambe pa bo kuida bo mes salú. Meskos ku un ambulans mester bai tènk regularmente pa por sigui hiba pashènt hospital, asina bo tin ku renobá bo energia ku bon nutrishon, ehersisio i sosiegu pa bo por sigui duna bo yu e kuido ku e meresé. Javier, kende tin un yu hòmber ku tin un desabilidat, a bisa: “Mi yu no por kana, p’esei mi ta haña ku mi tin ku kome bon pasobra ta ami ta hib’é tur kaminda. Mi pianan ta su pianan.”
Kon bo por saka tempu pa kuida bo salú? Algun mayor ta kuida nan yu bùrt pa bùrt. Asina un mayor por sosegá i atendé su otro asuntunan personal. Kisas bo tin ku dediká ménos tempu na aktividatnan ku no ta asina importante i usa e tempu ei pa kuida bo salú. No ta fásil pa mantené ekilibrio, pero manera Mayuri, un mama di India, a bisa: “Ku tempu bo ta kustumbrá ku esei.”
Papia ku un amigu di konfiansa. Asta un amigu ku no tin yu ku ta malu por ta un animashon pa bo. Ademas, bo por hasi orashon na Yehova. Bo no ta kere ku orashon por yuda bo? Yazmin, kende tin dos yu ku fibrósis kístika (taaislijmziekte), a bisa: “Tabatin momento ku mi a haña mi ku asina tantu strès ku mi a pensa ku lo mi no por a wanta mas.” Ma el a agregá: “Mi ta hasi orashon na Yehova pa mi haña alivio i fortalesa. Despues di esei mi ta sinti ku mi por sigui.”—Salmo 145:18.
PURBA ESAKI: Wak bon kiko bo ta kome, ki ora bo ta hasi ehersisio i kuantu ora bo ta drumi. Wak tambe for di ki tareanan di ménos importansia bo por kita tempu pa bo kuida bo salú. Hasi ahuste den bo rutina ora ta nesesario.
DIFIKULTAT 3: BO TA DUNA BO YU KU TA MALU MAS ATENSHON KU BO TA DUNA E OTRO MIEMBRONAN DI BO FAMIA.
Malesa di un yu por tin efekto riba loke e famia ta kome, unda nan ta bai i kuantu tempu mayornan ta dediká na kada yu. Debí na esei, e otro yunan por sinti ku nan no ta haña masha atenshon di nan mayornan. Ademas, mayornan por ta asina okupá pa perkurá pa e yu ku ta malu ku nan ta neglishá nan kasá. Lionel, un tata ku ta biba na Liberia, a bisa: “Tin biaha mi esposa ta bisa ku ta e tin ku hasi kasi tur kos i ku mi no ta interesá mashá den nos yu hòmber. Mi ta sinti ku e no ta respetá mi, i p’esei tin biaha mi no ta trat’é bon.”
SUGERENSIA: Pa bo yunan por mira ku bo tin atenshon pa nan tur, plania aktividatnan ku nan ta gusta. Jenney, kende nos a menshoná mas promé, a bisa: “Tin biaha nos ta hasi algu spesial pa nos yu hòmber mayó, asta si ta djis bai kome huntu den su restorant preferí.”
Pa protehá bo matrimonio, papia ku bo kasá i hasi orashon huntu kuné. Aseem, un tata ku ta biba na India, kende su yu ta sufri di epilepsia, a bisa: “Aunke ami ku mi esposa tin biaha ta sinti nos mes kansá i desanimá, nos ta apartá tempu pa sinta un ratu pa papia ku otro i hasi orashon huntu. Tur mainta, promé ku nos yunan lanta for di soño, nos ta tuma tempu pa konsiderá un teksto di Beibel huntu.” Tin otro pareha kasá ta kòmbersá ku otro promé ku nan bai drumi. Boso kòmbersashonnan privá i orashonnan sinsero lo fortalesé boso matrimonio durante periodonan di hopi strès. (Proverbionan 15:22) Manera un pareha kasá a bisa, “algun di e momentonan di mas dushi di nos bida kasá tabata durante e dianan di mas difísil.”
PURBA ESAKI: Elogiá bo otro yunan pa e sosten ku nan ta duna bo yu ku ta malu. Kòrda bisa tantu bo yunan komo bo kasá ku bo ta stima nan i ta apresiá nan.
KEDA OPTIMISTA
Beibel ta primintí ku pronto Dios lo eliminá tur malesa i desabilidat ku ta afektá grandi i chikí. (Revelashon 21:3, 4) Riba e dia ei, “ningun habitante lo no bisa: ‘Mi ta malu.’” *—Isaías 33:24.
Mientrastantu, bo esfuerso komo mayor di un yu ku tin un desabilidat por duna bon resultado. Carlo i Mia, kendenan nos a menshoná anteriormente, a bisa: “No bira desanimá ora kos no ta bai manera bo ta deseá. Tin hopi kos bon i maravioso tokante bo yu ku bo por enfoká riba dje.”
^ par. 3 A kambia e nòmbernan den e artíkulo akí.
^ par. 29 Pa mas informashon relashoná ku e promesa di Dios di ku hende lo haña salú perfekto, wak kapítulo 3 di e buki Kiko Beibel Ta Siña Realmente? publiká pa Testigunan di Yehova.
PUNTRA BO MES . . .
Kiko mi ta hasi pa mantené mi mes fuerte den sentido físiko, emoshonal i spiritual?
Kua tabata e último biaha ku mi a elogiá e otro yunan pa e yudansa ku nan ta duna?


text:
November 27, 2012 / Lokal
“Si mi nòmber no ta den e buki, e no ta bende” GODETT NO TA BAI AKSHONA KONTRA ‘COUP CAMPO ALEGRE’ Entre otro defuntunan Monte, Komproe i Demei ta aparesé
...Masterplan di Turismo ta papia di 55 mion den 2013 pa logra 1 mion turista...
Despues di defensa di Wilsoe:
...despues ku Sitek a hasi yamada públiko...
...pa ku selebrashon Dia Enseñansa i selebrashon lucha di Sitek...
Organisashonnan den Otrobanda ta pidi pa... LAGA SEHOS TUMA KARGO DI REALISASHON DI HÒSPITAL NOBO Si pa 150 aña e mes a traha tur su edifisionan
NETPRO TA TENE SU ROADSHOW ANUAL
© 2013-15 Extra - Notisia di Korsou


text:
April 8, 2014 / Aruba
Indra Duarte, hefe Bureau Europese Unie & Koninkrijksrelaties Votando nos tin participacion den consideracion cu Parlamento Europeo tin pa nos interesnan specifico Tambe ta invita un y tur na un debate riba e topico aki na Universidad di Aruba awe nochi
Minister Hooyboer-Winklaar a participa na bunita iniciativa riba Dia Mundial di Salud
Prome taxista femenino di Aruba y Antias Hulandes reconoci pa Minister Otmar Oduber como Embahadora di Bon Boluntad di Aruba
© 2013-15 Extra - Notisia di Korsou


text:
Contento cu inversionistanan a kere den Arubianonan profesional y asina e por a bolbe Aruba
Piloto di Aruba Airlines, Juni Richardson
ORANJESTAD (AAN): Juni Richardson, piloto di Aruba Airlines ta sumamente contento di por ta trahando na Aruba atrobe. El a bisa cu e ta sinti su mes orguyoso di ta Arubiano y ta trahando na un compania Arubiano. Tambe el a bisa cu e ta hopi contento di por ta trahando atrobe cu su ex-coleganan di Air Aruba, varios di nan cu a traha hopi tempo den exterior cu e speranza cu algun dia nan por bolbe nan cas pa traha. E speranza ey awe a bira un realidad.
Diamars mainta e tabata presente na momento cu Minister Otmar Oduber a firma e AOC di Aruba Airlines, dunando asina inicio na un era nobo den aviacion caminda na e momentonan aki tin tres aerolinea local cu por bula cu nomber di Aruba riba nan avionnan.
Juni tabata un di e pilotonan di Air Aruba cu na momento di e ciere di e compania aki a haya su mes obliga di acepta contratonan pa traha den exterior, lagando su hendenan atras. Pero awor e y hopi di su coleganan di Aruba Airlines cu tabata traha cu Air Aruba tin un sonrisa riba nan cara atrobe. Awor nan ta trahando pa un compania local un biaha mas y na nan propio isla.
Juni Richardson a worde contrata pa Aruba Airlines na october di 2012 y awor e ta cla pa bula e vuelonan comercial di e aerolinea nobo, hunto cu tres otro colega Arubiano cu tambe lo bula e avion A320 di e aerolinea.
Juni Richardson cu un stem yena cu emocion a bisa “na promer lugar mi kier a gradici Dios cu a tende mi oracionnan pa un dia por habri oportunidad di trabao na cas pa mi coleganan y ami por bin cas back y na e otro banda mi kier a gradici inversionistanan cu a kere den e isla Aruba y e Arubianonan profesional pa awor aki por fin nos por ta na cas back. Ora mi a haya trabao mi tabata basta feliz”.
Mester bisa cu Aruba Airlines tin un otro Airbus cu den aproximadamente 2 luna di tempo lo yega Aruba y di e forma aki ta habri mas porta pa nos hendenan local por haya trabao, pasobra tin Arubianonan pa ocupa e posicionnan cu lo bay habri den futuro cercano.
Minister Otmar Oduber ta sumamente contento cu Arubianonan manera Juni Richardson a logra bin nan cas atrobe y a indica cu el lo sigui haci su esfuerzo pa promove mas tanto posibel pa nos hendenan den exterior por regresa nan isla back pa yuda nos sigui cu nos compromiso di hiba Aruba padilanti.


text:
October 31, 2013 / Lokal
...segun mr. Braam...
Minister Jardim den karta ofisial..... SISTEMA NOBO DI KOBRA OB TA KAMBIA DI FECHA: 1 APREL 2014 ...Komersio no por keda kla ku adaptashonnan tékniko...
Despues di desishon na Oropa:
Faroe Metry ta bisa ku “MESTER MAS TEMPU PA KABA E TRABOU” Kòrsou tin kos di haña den repartishon bienes pais Antia
...di akuerdo ku mr. Noraina Pieter...
Ta hasi todo por todo pa entrega djabierne
BURIKU MALTRATA
UNIKO DI TEMPO UITZENDBUREAU: FUN MILES ADISHONAL NA BO SALARIO
Durante konferensha LACNIC 20 – LACNOG 2013:
Di djaluna pa djabièrnè, di pizza te spaguèti, salada i sòpi...
KAS DI KORSOU TA LAMENTA DEKLARASHONNAN SUGESTIVO I BASA RIBA MENTIRA
Esei lo krea diferente oportunidat:
© 2013-15 Extra - Notisia di Korsou


text:
5 dokumento i publikashon
Informashon pa studiantenan di Aruba, Kòrsou, Sint Maarten i Hulanda Karibense pa inskripshon den Basisregistratie Persoonsgegevens (BRP)
Promé ku bo por bai studia na Hulanda, mester regla un ke otro asuntu. Un di e asuntunan ta e inskripshon den e ...
Gráfika di Reino Hulandes
Den e gráfika aki por mira den un fregá di wowo e 4 pais- i e 3 munisipionan speshal ku ta kai bou di Reino ...
Spich Prinsjesdag 2012 Gerard van der Wulp na ARUBA
Damas i kabayeros, Bon biní na e enkuentro di Prinsjesdag di e Representashon di Hulanda na Aruba, Kòrsou i Sint ...
Muhénan di Antianan Hulandes, Na kaminda pa un mihó mañan
Riba enkargo di ministerio di Asuntunan Interno i Relashonnan di Reino i den kuadro di e inisiativa Muhénan Fuerte di ...
Bolletin Informativo Boneiru Sint Eustatius i Saba - yanüari 2010.pdf
010.10.10 ta den porta. Dia 10 di òktober 2010 ta desmantelá pais Antianan Hulandes. E dia ei Boneiru, ...


text:
WILLEMSTAD ~ Polis i Ministerio Publiko (OM) a disidi pa amplia e deitonan ku ta bin na remarke pa e akshon di “Aktua Robes, Sintye Unbes” durante Teenerparade, Marcha Grandi, Marchanan di Despedia i Marcha di Banda’bou.
Durante tur aktividat proksimo di karnaval lo bai aktua severo tambe kontra esnan riba bromer, motosaikel, quad, etc ku ta viola regla i lei: Kore sin helm, tantu shofur komo pasahero 300,=, buta fever 750,=, kore sin seguro 300,=, falta otro papel 250,=. Hasi bochincha i ferfelu i kousa molester ta kita e motosaikel , brommer of quad i por tuma esaki bek djaweps despues di tur aktividat di karnaval.
Si e persona en kuestion no ke hasi uso di e transakshon, e ta haña un dagvaarding na warda di polis pa e presenta den sala di Korte i kore riesgo di un kastigu i pues un karchi kastigu.
A disidi pa amplia e lista mirando e peliger grandi ku e motosaikelnan ta forma prome, durante i despues di aktividatnan di karnaval.
Fuente Klik Notisia
FILE Photo/Notisia360


text:
Canta
Canta kiermen crea cantica cu bo bos. Cantamento probablemente a cuminsa cu musica hopi tempo atras. Ora hende canta nan ta haci nan bos halto y abou. Nan ta haci esaki cu un nota musical pa haci arte di zonido.
Animal tambe ta canta, manera paharito, chuchubi, bayena y mas.
Introduccion[editá | edit source]
Tin diferente tecnica pa canta cu ta aplica di acuerdo cu e estilo di muziek. Den opera ta aplica e cantamento lirico (of tambe belcanto).
Un papel cu musica skirbi ta un partitura. E tin talento pa crea y skirbi muziek. Areglo di musica ta un areglista ta aregla un piesa musical.


text:
Carnaval di Noord riba caya for di 12 or merdia awe
ORANJESTAD(AAN)– Carnaval 50 di Noord lo ta riba caminda awe for di 12’or merdia
Comision di Carnaval 50 di Noord ta invita pueblo en general pa bin presencia e creatividad di nos grupo y muchanan
Awe en totaal 7 grupo cu 400 participante lo ta forma parti di Noord su Carnaval 50. E gruponan cu ta participa na Carnaval di Noord ta:
- Centro di Bario Noord cu e tema Egipcionan di oro puro
- Chikitin Bin Bin cu e tema Celebration
- Little stars cu e tema Goldminers
- Resea Cultural y Fofoti
- Scol Kudawecha cu e tema Glow
- Scol Washington cu e tema Jolly Pirates
- Candylicious Dancers cu e tema Candy-Stars
Segun e secuencia aki tambe nan lo subi caminda awe merdia 12’or. E ruta di Carnaval lo ta esun di semper cuminsando banda di Cheng’s Supermarket bin ariba te cu e t-kruising banda di Compleho Deportivo Frans Figaroa y djei bay Noord te cu Centro di Bario Noord.
Manera ta custumber New Generation Steelband jrs. y North Star Steelband tambe lo ta forma parti di nos dushi Carnaval. Dos grupo di Noord cu ta aporta grandemente pa mantene e musica di steelband bibo aki na Aruba. Alabes lo tey pa presenta e ritmo di asambeho Quality Brassband. Pa tur e mironesnan cu ta gusta los e pia despues cu Carnaval pasa, SMAC a percura pa Virus Band tey pa pone ambiente. Demas agrupacion musical of dj ta: Talentoso, Xc- Lance, Sly Foxx, Genie y Dj Dikki.
Comision Carnaval 50 di Noord ta haci un invitacion na tur Reina, Prins y Pancho pa bin y join Carnaval 50 di Noord. Names momento ta invita pueblo en general pa bin y presencia e creatividad di e gruponan y muchanan di Noord..
Ban gosa di Carnaval sanamente, pone nos sushi den saco y bari, y mas cu tur cos aplaudi tur e participantenen den Carnaval. Ay ki dushi ta CARNAVAL!


text:
E TOREN DI VIGILANSIA NOVÈMBER 2014
Di Bèrdat Diabel Ta Eksistí?
Si Diabel no ta eksistí, e ora ei e personanan ku tin miedu di dje a ser engañá. Pero si Satanas ta eksistí i ta trata di manipulá nos, e ora ei e ta mas peligroso ku hopi hende ta imaginá.
Diabel Ta Eksistí?
Diabel ta un símbolo di maldat òf un ser spiritual?
Diabel Ta Djis un Símbolo di Maldat?
Dos ehèmpel di Beibel ta kontestá e preguntanan akí
Nos Mester Tin Miedu di Diabel?
Dios ta duna bo kuater manera pa protehá bo mes for di e atakenan di Satanas.
Na Ki Tempu e Reino di Dios A Kuminsá Goberná?—Parti 2
Profesia di Beibel i un soño ku Dios a manda pa e rei di Babilonia ta mustra e aña ku el a kumpli.
‘Kon Mi Por Hasi e Maldat Grandi Akí?’
Kon Yosef a logra resistí e kasá di Potifar su esfuerso pa sedusié?
Pregunta Ku Beibel Ta Kontestá
Kiko e resurekshonnan ku Hesus a hasi ta mustra enkuanto su promesanan pa futuro?


text:
E TOREN DI VIGILANCIA NOVEMBER 2014
Di Berdad Diabel Ta Existi?
Si Diabel no ta existi, e ora ey e personanan cu tin miedo di dje a ser engaña. Pero si e ta existi y ta trata di manipula nos, e ora ey e ta mas peligroso cu hopi hende ta imagina.
Di Berdad Diabel Ta Existi?
Diabel ta un simbolo di maldad of un ser spiritual?
Diabel Ta Djis un Simbolo di Maldad?
Dos ehempel di Bijbel ta duna un contesta cla pa e pregunta aki.
Nos Mester Tin Miedo di Diabel?
Dios ta ofrece cuater cos cu por yuda bo proteha bo mes di e atakenan di Satanas
Na Ki Tempo e Reino di Dios A Cuminsa Goberna? (Parti 2)
Profecia di Bijbel y un soño cu Dios a duna e rey di Babilonia ta indica e aña cu esey a sosode.
‘Con Mi Por Haci e Maldad Grandi Aki?’
Con Jozef a logra resisti e casa di Potifar su esfuerso pa seducie?
Pregunta Cu Bijbel Ta Contesta
Kico e resureccionnan cu Hesus a haci ta garantisa tocante su promesanan pa futuro?


text:
February 24, 2015 / Lokal
SOSPECHOSONAN DOBEL ASESINATO NA BULLENBAAI A KEDA DETENE
...Minister Navarro splikando un bia mas...
...Dr. Francis de Lanoy: No por krea un nashon sin konosementu di su kultura...
Den reunion ayera nochi ABVO A HAÑA MANDATO ‘LEEWAY’ DI TRAHADONAN CAP ...pa sigui atendé nan CAO...
...Ta momentu pa bin trankilidat polítiko rondó di Banko Sentral...
...Minister Navarro: Kambio di lei tambe kanando...
MEO i ekspertonan eksterno serando kuenta final
Poniendo preshon:
...Minister Jardim riba rapòrt PWC...
Segun eks minister David Dick despues éksito Kaso Magnus
...Minister hustisia...
Ross Williams:Ta Ulanda su sekreto chikí i shushi
...KvK: Un mihó klima di invershon ta esensial...
Minister Balborda i Servisio pa Obra Públiko ta invitá pueblo na
Di akuerdo ku Gerrit Schotte (MFK)...
© 2013-15 Extra - Notisia di Korsou


text:
Jan de Ruijter ta rectifica acusacionnan contra Minister Paul Croes
ORANJESTAD (AAN): Jan de Ruijter ta hala tur su acusacionnan atras contra Minister Paul Croes, esta e mandatario encarga cu maneho di Labor riba nos isla.
Despues di varios acusacion di Jan de Ruijter contra Minister Paul Croes, e mandatario a dicidi di tuma pasonan legal contra di e politico di partido UPP, cu awendia tin un rubrica den e corant Solo di Pueblo. Prome cu e caso a logra yega Corte, ya Jan de Ruijter a hay’e ta “paddle back” y rectifica tur acusacion contra e Minister.
Despues di un racha di acusacionnan falso contra Minister di Labor drs. Paul Croes di parti di Jan de Ruijter den Solo di Pueblo, Minister Paul Croes a demanda de Ruijter y exigi rectificacion riba tur e acusacionnan contra su persona.
Esaki a sosode tambe. Diamars ultimo, dia 24 di Februari 2015, Jan de Ruijter a hala atras y ta rectifica bisando cu e no tin ningun prueba di e acusacion di corupcion contra Minister Paul Croes. E rectificacion aki a bini despues cu Minister Paul Croes a demanda Jan de Ruijter di a acusa su persona sin base di ta meti den casonan castigabel y di corupcion.
Den publicacion den Solo di Pueblo Jan de Ruijter a sinti cayente y a publica un rectificacion na Hulandes unda e ta pone “wil ik middels deze correctie wel verduidelijken dat ik op dit moment inderdaad (nog) geen bewijs kan aandragen voor mijn stellingen: dat werkvergunningen verkocht worden door de coordinatoren van de Minister voor hem voor 1000 Florin per stuk en dat de Minister steelt, bedriegt en fraudeert”….”en indien ik mijn artikel NIET of nog niet hard kan maken, ik zonder enige aarzeling zou rectificeren”. Minister Paul Croes su reaccion riba e rectificacion aki tabata corto pero sigur cu hopi satisfaccion. “Esaki sigur ta un bofta pa Jan de Ruijter y Solo di Pueblo cu ta trata na atacha nomber di mi persona y integridad cu nos ta traha cune. Mester para e individuonan aki cu ta trata na daña nomber di ciudadanonan cu ta traha na bienestar di nos pueblo. Mi no conoce Jan de Ruijter, pero esaki no ta kita cu por lag’e haci y deshaci cu nomber di hende manera e ta haya ta bon. Mi ta contento cu Jan de Ruijter ta rectifica tur acusacionnan falso contra mi persona”, asina Minister Paul Croes a duna di conoce den un reaccion cortico.


text:
Turismo lo sigui carga nos Economia den 2015
Parlamentario Jennifer Arends-Reyes
ORANJESTAD (AAN): Segun sra. Arends-Reyes cifranan ta demostra cu desde 2012 cu refinaderia a reduci su operacionan, e impacto cu esaki tawatin pa nos
economia tawata severo. E caida di e ingresonan aki a yega na un 12% di nos
GDP y tambe e impacto pa e demografico laboral a hasi un ‘shift’. Aruba como
isla chikito a keda depende mas cu nunca ariba Turismo.
Aruba a conose cifranan cu anualmente a keda subi pa yega na resultadonan excepcional cu ta keda surpasa nan mes cada aña. Aña pasa Aruba a conose nos di un miyon bishitante stay-over y a keda marca como un logro historico pa nos isla.
E cifra aki ta algo cu nos ta aplaudi, ta demostra cu Aruba ta keda un destinacion popular y tur e esfuersonan di tur stakeholders ta cosechando
fruto. E maneho pa Turismo pa 2015 ta enfoca hopi ariba e calidad di e
turista cu Aruba ta atrayendo.
Durante di transcurso di añanan e perfil di e turista cu Aruba ta desea pa atrae a cambia y awor ta enfocando ariba personanan cu un ingreso annual di riba 150.000 dollar Mericano. Aruba ta enfocando tambe ariba e tourism receipt dus cuanto e turistanan ta laga atras den nos economia, segun cifranan di Banco Central den e di tres kwartal di 2014 e ingresonan di e tourism receipts a subi cu 7.6% y ta pronostica cu e ta sigui subi pa e siguiente kwartal.
Aruba como pais ta desea di hisa su REVPAR (Revenue per available room) cu 9%. Desde aña 2013 Aruba tawata na e di 9 lugar compara cu otro regionnan den Caribe pa loque ta regarda e RevPar. Na aña 2014 Aruba a logra pasa pa e di 5 lugar,
posicionando su mes den e Top 5 destinacionan den Caribe cu un RevPar halto.
Un otro punto tambe ta e ocupacion di cambernan di hotel cu tin un averahe
di grado di ocupacion di 80%, cu ta hopi halto. E lo ta algo cu mester tene
cuenta cun’e pa e no bira mucho halto dimas cu e no por cumpli cu demanda y
conduci na otro desaroyonan cu no ta concorda cu e vision y plan di maneho
pa cu nos Turismo. E plan di strategia ta ‘in place’ y tur e stakeholders ta
keda traha dia den y dia afor pa hasi di Aruba, un destinacion di calidad y
cu ta ofrece un servicio sin igual na nos bishitantenan. Y asina aña 2015 lo
por ta uno sumamente exitoso pa Turismo.


text:
POPO
TUMBA
CRITICA
POPO a usa “tumba critica” pero no e concurso sino mas bien e comentarionan cu POPO a ricibi ultimo dos dia. POPO a papia cu varios cantante y tambe musico, y ademas a haya comentarionan di expectadornan etc. POPO a haya masha negativo cu tin cantantenan di tumba cu ta critica cu cierto participantenan no a cay den premiacion; cu cantantenan ta critica cu nan tabata mihor cu otronan; cu cantantenan cu nunca a gana of cay en premiacion ta papia como si fuera nan ta e mihornan y cu hurado anualmente ta kiboca den huzgamento, y asina por sigui.
POPO a haya musiconan y tambe cantantenan cu awor tin algun aña riba escenario di tumba y cu ta kere cu ta nan ta mihor cu tur otro. No Sres. No ta asina cos ta bay of ta.
Mi ta tuma un cantante GRANDI como ehemplo aki. Esey ta Don Mario Steenen. Mario cu NUNCA a gana corona di tumba, sinembargo nunca el a keha of critica cu POPO sa. Mario Steenen cu por a mira durante transmision di tumba comentando cu Ivo Yanez, cu ta un di e tumberonan MAS GRANDI di nos isla a pesar cu NUNCA el a bay cu e corona. Mario cu ta ADMIRA y na mes momento RESPETA pa hopi di nos musiconan y cantantenan.
Mario a participa decenas di aña pa participa y eleva e concurso. El a participa como cantante cu tin canto di tumba como su hobby y kier deleita e publico, treciendo alegria pa esnan cu a paga pa mire.
Locual ta haya tur aña ta critica y mas critica por nada. POPO a dirigi tur sorto di hurado, tanto musical como di paradanan y varios otro actividad cultural y semper POPO a bisa nan na final: “Corda bon, no bay kibra cabez ora nan cuminza critica pasobra UN HURADO nunca ta sirbi. Bo ta sirbi solamente pa ganadornan y esnan cu no cay den premiacion y nan simpatisadornan ta crucificabo..
Participantenan, tanto como musico of como cantante, participa pa deleita e publico y lubida riba premiacion. E aplauso ricibi, gana of perde; e acogido cu bo ta ricibi ta mas importante pa bo imagen como artista y lo bo keda admira pa esaki.
DIVISION
Locual ta pasa na Aruba cu e DIVISION cu tin riba nos isla den mundo musical, ta pone cu nos ta bringa otro na lugar di busca pa drecha e situacion. Mi no kier bisa cu e bringamento aki ta entre cantantenan y musiconan. E fanaticonan tambe ta haciendo mescos. Si un bisa algo e otro semper ta bay contra. Parce cu nos no kier acepta mas cu nos tin razon of cu nos no tin razon. Den casi tur cos a yega e division aki. Si un persona menciona algo cu ta completamente corecto, semper ta sali otro pa demostra cu locual esun a bin dilanti cune no ta corecto. Ta e divisionnan aki ta treciendo problemanan riba nos isla riba TUR tereno.
Nos a drenta ayera den e fiesta di calypso y Roadmarch. Laga nos sigui e festival aki cu e placer di diverti y keda deleita cu locual a bin dilanti, sin tin cu bay piki y tira sushi riba otro. Despues di e di tres anochi, laga nos acepta loke hurado a escoge pa bay final y riba e anochi final, acepta loke ta sali como resultado final y duna sosten y apoyo na e ganadornan, sin cu mester bini pleito y discusion por nada. Ta nos carnaval ta keda perhudica no e cantantenan, ni e musiconan, ni SAC, pero carnaval en general y cu esaki ARUBA ta wordo mancha por nada.
ZOGO
POPO no por keda sin duna un pabien na ZOGO (Ismael Orman) cu e bunita homenage cu Rincon Boyzz a dune inesperadamente. POPO por a ripara con emociona Zogo tabata pasobra esaki ta un di e musiconan di Aruba cu realmente a merece un homenage grandi y cu Rincon Boyzz a corda riba dje ta di admira. “Rinconeronan di tur rincon di Aruba, danki pa Zogo y masha pabien. Boso a cuminza riba bon Pia atrobe.”
P.P.V.
POPO a busca informacion di e problemanan cu lo tabata tin cu Pay Per View. A haya un splicacion cortico di problema cu lo tabata tin di canal pa canal . POPO no sa si ta di Panama pa Suez Canal of vice versa. E cosnan tecniconan ey ta for di gara di POPO. Pero si a resulta cu e cantidad di hende cu lo a haya problema cu nan imagen no ta di e grandi ey y tabata un cantidad hopi abao. Pues no ta cos di core sinta grita pasobra e solucion tey y ta di errornan asina ta siña pa otro biaha. No lubida ta prome biaha e PPV a tuma lugar asina y pa otro biaha lo ta mihor atrobe.


text:
Parlamentario Besaril NO a actua contra ley
Husticia:
Polisnan no a buske tampoco pa mira con burachi e tabata
ORANJESTAD (AAN): Den un carta fecha 28 di januari 2015, Fiscal mr. Bart Schmitz a skirbi Parlamentario di Fraccion di MEP, Guilfred Besaril, cu e no ta haya cu el a comete ningun infraccion den e accidente di dia 8 di maart 2014. Berdad el a bandona e sitio di desgracia, pero e hecho ey no ta castigabel segun nos ordenansa di trafico.
Ministerio Publico a institui un “feitenonderzoek” via Lands Recherche relaciona cu e accidente cu e Parlamentario tabata envolvi aden. Ta conoci cu despues di e accidente, el a opta pa bandona e sitio y a laga su pareha atras pa atende e asunto. E Parlamentario a uza como argumento cu publico eybanda a cuminsa agita y pa evita confrontacion cu prensa, el a scoge pa miho e move di eybou.
Den medionan di comunicacion y tambe opinionnan riba rednan social a cataloga esaki un “hit & run” locual expertonan di e tempo ey caba a bisa di no ta berdad. E hecho cu bo a laga bo auto atras, cu conocemento di ken ta na stuur y tur informacion necesario, no ta haci bo culpabel di bandona un accidente.
Claro cu como ta trata di un figura politico, mesora e opinionnan ta varia, specialmente di opositornan. Esaki mes a conduci cu, den cuadro di imparcialidad, cu husticia a dicidi di repasa e hechonan, pa ta sigur cu no a abusa di poder of di conocemento di leynan di trafico.
Dia 22 di october 2014 Landsrecherche a entrega e rapport final di nan investigacion na Fiscal, kende a evalu’e y a conclui cu no tin base pa ningun persecucion penal como cu Ministerio Publico no ta haya cu a comete ningun delito durante of despues di e accidente di auto. Un ke otro tin di haber tambe cu e Parlamentario mes no tabata causante di e accidente tampoco. Loke si ta di condena ta cu polisnan no a bai busca su drechi despues di e caba di atende na e sitio.
E parlamentario tabata tin drinks aden pasobra el a bebe na dos diferente localidad. Esnan cu tabata tey mes a conta. E ultimo tabata den un club nocturno na Eagle. Pesey loke e parlamentario a haci ta habri caminda pa hende cu ta envolvi den accidente tambe baha na awa laga su auto atras si e ta burachi y sconde te ora e bira bon.


text:
Morto
Morto ta e terminashon di e funkshonan biologiko ku ta sostené un organismo bibante. E palabra ta referi na e proseso di e sesashon di bida komo e kondishon of e estado di un kurpa ku no ta na bida mas. Fenomenanan ku normalmente ta okashona morto ta inklui depredashon, malnutrishon, aksidentenan anto malesanan. E naturalesa di morto tabata pa hopi milenia kaba e konsernashon central di mundu su tradishonan religionan i filosofianan, anto kerementu den un tipo di bida despues di morto of reinkarnashon ta i tabata un aspekto sentral den kerementu religioso. Den senso moderno sientifiko, e origen i naturalesa di konsienshi te ahinda no ta konose den su hintero; un mirada tokante e ekistensia di bo konsenshi despues di morto te ahinda ta spekulativo.


text:
Bettina Daal nombra entrante September como Managing Director di Scarlet Aruba
ORANJESTAD (AAN): Den su funcion Bettina Daal ta bay ta esun responsabel pa dirigi e compania ‘Scarlet Aruba’ como Managing Director, alavez expande y engrandese e cuentanan Corporativo den e sector completamente diferente e inovativo esta Tele-Comunicacion.
Bettina Daal no ta un figura desconoci den nos comunidad. Despues di traha durante 20 aña den varios ramo den e mundo di Hospitalidad, tanto na Curacao y na Aruba, awor ta bay dirigi un ramo totalmente diferente. E simpatica y dinamico Bettina Daal, sa di experiencia con importante ta pa tene awendia clientenan satisfecho.
Porcierto esaki un ‘Don’ fuerte cu e tin, cu solamente eherciendo cu dedicacion y trabao continuo, semper señalando e necesidad di un cliente, bo lo logra pone un producto riba e mapa di e mercado local. E delaster aki ta complementa e vision di Scarlet Aruba pa cu su clientenan regular y corporativo.
E gran pregunta kico tur e compania aki ta ofrece? Scarlet ta un compania cu a lansa un sistema di ‘high-speed internet’ ultra modero. Scarlet Aruba ta activo den e mercado di Aruba desde 2011 y na Curaçao desde 2003. Scarlet ta ofrece un pakete completo di coneccion fiho residencial, national y international cu acceso, usando asina nan ‘network’ pa suministra un calidad masha halto mes di data y servicio di voz pa individual y pa compañia.
Scarlet tin su propio linea tecnico, y esaki ta loke ta conecta varios compania corporativo, cu tin oficina tanto na Curaçao como na Aruba, y cu ya ta usando lineanan di Scarlet, di e forma aki inmediato cu otro.
Pa awor Scarlet ta ubica na Savaneta, pero pronto nan lo tin nan oficina nobo na Playa, pabo haya un asistencia personal. Eynan nan ta n’abo un servicio c’un high-speed internet’ super mas rapido y stabil.